Ramai Puji Rumahtangga Rosyam Nor Bertahan Lama- “Walaupun Kaya Tetap Setia”-

Mengimpikan rumahtangga yang bahagia dan cekal menghadapi ujian bersama sepanjang menerajui bahtera perkahwinan, merupakan hasrat dan harapan mana-mana pasangan yang bergelar suami isteri.

Menyentuh soal rumahtangga, sebuah video yang dikongsikan di TikTok milik kelab peminat pelakon terkenal tanah air, Datuk Rosyam Nor mencuri perhatian warganet di media sosial.

Murai MY menjengah ke akaun TikTok kelab peminat Rosyam Nor (@rosyamnor40), hantaran berserta kapsyen ringkas yang dimuatnaik menarik perhatian lensa Murai dan juga warganet.

“Jangan pernah berjanji untuk setia, tapi berjanjilah untuk tetap bertahan walau sejuta halangan ada didepan.

terima kasih cinta 🤍🕊 #rosyamnor #isterirosyamnor

Melihat coretan yang penuh mesej itu di samping perkongsian tempoh rumahtangga aktor kacak dan berbakat ini berjaya bertahan sehingga ke hari ini, membuatkan warganet kagum terhadap Rosyam Nor bersama isteri, Datin Runika Mohd Yusof.

Rata-rata ramai yang memberi komen yang positif serta mendoakan agar rumahtangga dan hubungan Rosyam Nor bersama isterinya kekal sehingga syurga.

“Tahniah Rosyam.. Walaupun kaya.. Tetap setia..”

“Hebat lah datuk.. Ni baru cinta sejati sampai tua. Tuhan rahmati datuk.”

“Semoga kekal hingga Jannah. Contoh terbaik!” Komen mereka

“Betul sangat, hidup ni tak kan sentiasa aman. Dugaan tu pasti ada. Macam mana kita hadapi, itulah ganjaran pahala dari Allah.”

“Hormat sungguh pada Rosyam. Tak pernah ada kontroversi. Setia pada pasangan.”

“Seusia saya perkahwinan datuk. Semoga terus berkekalan hingga ke Jannah.” Komen mereka lagi

Untuk rekod Datuk Rosyam Nor mendirikan rumahtangga bersama Datin Runika Mohd Yusof pada tahun 1989, dan hasil perkongsian hidup pasangan ini dikurniakan lima orang cahaya mata perempuan iaitu Arniesha Azureen, Nur Anis, Nurlisa, Syadira dan Zarith Maryam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pendakwah Bebas Dikecam Netizen- “Ini Penghasut Perkauman”

Tular di laman Twitter baru-baru ini di mana seorang pendakwah bebas yang juga merupakan pempengaruh media sosial di TikTok menerima kecaman warganet.

Satu hantaran yang dimuatnaik seorang pengguna laman Twitter yang dikenali sebagai Hazmi Nabil mendapat perhatian warganet, di mana pemuda ini mendakwa penceramah yang dijemput oleh Majlis Persatuan Pelajar dari sebuah kolej tempatan memberi ceramah berbaur sentimen perkauman.

“@MPPKPMSI @KpmsiOfficial boleh jelaskan tak kenapa awak jemput penceramah yang dah BERKALI-KALI menghasut sentimen perkauman” ciapnya

@MPPKPMSI @KpmsiOfficial boleh explain tak kenapa awak jemput penceramah yang dah BERKALI-KALI menghasut sentimen perkauman di bawah Akta Hasutan 1948 pada PRU15?

Ini ke standard Penceramah yang awak nak jemput? pic.twitter.com/Cj4iwKfR0p

— Hazmi Nabil Faisaal (@hazmi_nabil_) January 15, 2023

Melihat hantaran tersebut, rata-rata warganet turut meluahkan rasa tidak berpuas hati terutama setelah mendengar cebisan klip video pendek ceramah tersebut.

“Influencer TikTok kepala but*h dia. Influencer hasut perkauman adalah.”

“Dah terang lagi bersuluh penceramah tu geng-geng parti politik. Dengar berhujah macam dia terpaling betul.”

“Minta YB @FadhlinaSiddiq siasat siapa yang bertanggungjawab jemput hamba Allah ni.” Ciap mereka

“Ini bukan penceramah. Ini penghasut perkauman versi TikTok.”

“Dia ni ada tauliah nak bagi ceramah?” Ciap mereka lagi

“Mereka yang mencetuskan api perkauman dan agama, tak boleh dimaafkan.”

“Mohon tindakan YB Menteri Pengajian Tinggi @KhaledNordin”

“Ustaz ke, agen sebar fitnah ni?” Ciap warganet

Melihat ciapan yang dikongsikan warganet, rata-rata ramai yang mempersoalkan kelayakan pempengaruh media sosial berkenaan dalam memberi ceramah berbaur sentimen perkauman sebegitu. Apa pandangan anda tentang isu ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mas Khan Kongsi Foto Kereta Mewah, Cetus Pelbagai Reaksi Netizen!

Pelakon, Mas Khan dilihat mencuri perhatian peminat selepas membuat perkongsian di media sosial mengenai impiannya untuk memiliki sebuah kereta mewah telah menjadi perhatian.

Menurut Mas Khan, dia pernah melakukan hantaran di Instagram pada tahun 2020 mengenai impiannya untuk memiliki sebuah kereta mewah model Porsche 718 GTS.

“Tahun 2020 aku pernah post dekat IG Story satu hari nanti aku akan beli juga Porsche 718 GTS. Tapi masa tu orang kata berangan je hahaha now berangan dah jadi reality!”-tulis Mas Khan

Tambahnya lagi, pelakon dan forex trader ini turut menyifatkan kejayaan yang berlaku adalah dengan izin Allah serta berkat doa dari ibu dan bapanya.

“Jangan sesekali berkata: Ini semua adalah hasil usaha aku sendiri.

Tapi katakanlah: Dengan izin Allah, dan berkat doa Ibu & Ayah, alhamdulillah usaha aku berhasil.”-Tulis Mas Khan

Jangan sesekali berkata: “Ini semua adalah hasil usaha aku sendiri” Tapi katakanlah: “Dengan izin Allah, Alhamdulillah usaha aku berhasil.”

Di ruangan komen, rata-rata netizen dilihat memberikan pelbagai reaksi mereka,  malah ada yang turut menjadikan kisah Mas Khan sebagai inspirasi untuk mereka turut memiliki kereta idaman kelak.

“Terima kasih bang. Saya termotivasi dengan video ni. Doakan saya boleh pakai kereta idaman saya tahun ni. Aamin.”

“Yeke bukan ada orang tut tut tutt bagi 😅 ytjt.”

“Alhamdulillah bang, teruskan Istiqomah bang. Solat jangan lupa ye.”

“Sebelum nak mimpi pakai kereta ni kena mimpi ada awek anak tan sri dulu boss huhu.”


“Kalau Jodoh Tak Ke Mana”- Netizen Usik Janna Nick Dan Sean Lee Sepadan?

Pelakon, penyanyi dan pengacara berbakat, Janna Nick memuatnaik salah satu hantaran di akaun TikTok nya baru-baru ini mencuri perhatian ramai warganet di media sosial.

Menjengah ke akaun TikTok selebriti ini, Janna memuatnaik video gambar bersama rakan setugasnya Sean Lee disebalik tabir bagi program nyanyian realiti Famili Duo sambil mencoret kapsyen yang mencuit hati pada setiap foto yang dikongsikan.

Melihat muatnaik tersebut, rata-rata warganet tertarik dengan keakraban dan kemesraan yang ditunjukan kedua-dua selebriti versatil ini menerusi gambar yang dikongsikan.

Murai MY meninjau diruangan komen, warganet berkongsi pandangan bahawa Janna dan Sean dilihat sesuaaai disatukan serta ada juga yang mendoakan agar jodoh mereka berdua kuat.

“Semoga berjodoh. Dari dulu dah minat mereka dua ni.”

“Harap inilah jodoh Janna Nick, suka tengok Sean Lee.” Komen mereka

“Cepat lah nikah, tak sabar nak tengok dedua ni bahagia.”

“Kalau betul jodoh pun tak apa. Dua-dua comel.”

“Semalam tengok, lagi bagus dia orang dua ni berjodoh.” Komen mereka lagi

Kalau dah jodoh tak ke mana, betul tak? Apa pun kita doakan yang baik-baik saja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MAHSURI Menyokong Sekolah Masakan & Bakal Tawarkan Biasiswa? Bestnya!

Sebut sahaja kicap Mahsuri, pasti kita sudah terbayangkan kicap pedas pertama keluaran Malaysia yang jadi kegemaran ramai.

Terbaru, Mahsuri kini mula aktif menyokong program-program masakan anjuran institusi pendidikan di Malaysia dan pada masa yang sama telah memberi peluang kepada pelajar terpilih untuk mendapat tajaan biasiswa daripada pihak Mahsuri Food. Menarik bukan!.

Buktinya, pihak Mahsuri Food telah terlibat dengan sebuah festival makanan Thai yang dianjurkan oleh Food Institute of Malaysia (FIM). Sebagai info, FIM ini ditubuhkan untuk melatih pelajar menjadi profesional dalam industri makanan.

Selain itu, FIM turut menawarkan pelbagai Kursus Diploma yang menarik dalam pelbagai bidang pengajian seperti Seni Kulinari, Pastri & Bakeri, dan banyak lagi.

Untuk tugasan semester kali ini, FIM telah melibatkan Mahsuri sebagai penaja utama untuk program Festival Food Thai pada 26 November 2022.

Anjuran program ini telah menjadi platform untuk pelajar menimba pengalaman berniaga dan menjana pendapatan, sekali gus meningkatkan kemahiran dalam bidang keusahawanan.

Acara dimulakan dengan demonstrasi masakan Thailand yang mudah dan sedap bersama Nabil dan Chef Jo (Masterchef Malaysia).

Diakhir program, Pengurus Komersil Kanan Mahsuri menitipkan sokongan buat para pelajar untuk teguhkan langkah menjadi chef muda professional dan terkenal.

Festival ini juga dimeriahkan lagi dengan 5 buah booth pelajar yang mempersembahkan masakan Thailand dengan menggunakan produk Mahsuri.

Selain dapat mengasah bakat dan potensi pelajar dalam menerokai inovasi yang baharu dalam sesebuah makanan, mereka juga dapat memanfaatkan produk makanan Mahsuri yang sememangnya sangat memudahkan semua orang dalam menyediakan hidangan.

Jadi anda tidak perlu risau lagi untuk menyediakan hidangan mudah untuk hari biasa mahupun hidangan paling rumit untuk jamuan keramaian.

Penglibatan Mahsuri dalam festival sebegini dapat memberi peluang pada pelajar untuk meningkatkan kemahiran dalam memasak dan bidang kulinari.

Dalam pada yang sama, dapat memberi pendedahan mengenai ilmu keusahawanan sebelum memulakan perniagaan dalam bidang Kulinari kepada semua pelajar.

Sos Mahsuri boleh didapati di kesemua pasaraya-pasaraya utama. Jika anda mahu lihat video-video masakan yang ringkas dan menarik, boleh follow TikTok Mahsuri di pautan ini. Tiga resepi baru Mahsuri kongsikan setiap minggu.

Atau anda boleh dapatkan banyak info serta resipi menarik menggunakan kicap Mahsuri di laman sesawang rasmi mereka di mahsurifood.com.my.


Rossa Sera & Shuk Sahar Semakin ‘Sweet’ Di Tanah Suci, Netizen Puji- “Jodoh Mereka Memang Kuat”

Umum sedia maklum tentang kemelut yang melanda rumahtangga pelakon, pelawak dan usahawan Shuk Sahar bersama isterinya Rossa Sera sebelum ini. Namun nampaknya pada tahun baru ini, Sera dan Shuk membuka buku baru.

Murai MY menjengah ke akaun TikTok milik Sera, di mana usahawan cekal ini memuatnaik video yang memaparkan dirinya bersama suami, Shuk di tanah suci bagi menunaikan Umrah.

Melihat salah satu hantaran terkini Sera, wanita menitipkan rasa bersyukur dapat menjadi tetamu Allah di tanah suci.

“Alhamdulillah, permulaan yang baik buat 2023. Dijemput sebagai tetamu Allah.” Tulisnya

Hantaran yang dikongsikan Sera mendapat perhatian warganet di TikTok, rata-rata ramai yang mendoakan agar rumahtangga mereka berdua dapat berkekalan. Malah ramai yang kagum melihat pasangan ini memilih untuk menjernihkan hubungan dan memberi peluang baru untuk diri mereka.

“Alhamdulillah, suka sangat tengok rumahtangga Rossa dan Shuk dah berbaik semula.”

“Alhamdulillah, peluang kedua yang Allah bagi untuk terus bahagia hingga jannah. Pertahankanlah.”

“Alhamdulillah, saya kagum dengan kedua-duanya. Rossa boleh ja pilih orang lain tapi dia tetap bagi peluang untuk Shuk. Shuk pula buang ego, pujuk dan pikat kembali Rossa.” Komen mereka

“Alhamdulillah, semoga hubungan kau orang kekal hingga ke jannah.”

“Sukanya tengok, semoga berbahagia hingga jannah.”

“Kalau memang dia rujuk, alhamdulillah. Hanya isteri dia je tahu segalanya. Semoga Shuk betul-betul berubah.” Komen mereka lagi

“Semoga Shuk ambil iktibar apa yang terjadi sebelum ni.”

“Alhamdulillah. Syukur pada Allah kerana menyatukan semula kasih sayang mereka.”

“Alhamdulillah ni contoh yang baik.” Komen warganet

“Semoga masjid yang di bina bersama dapat kekal hingga akhir hayat.”

“Jadikan iktibar. Buang yang keruh, ambil yang jernih. Moga ikatan berkekalan hingga akhir hayat.”

“Alhamdulillah. Hormat Shuk ni sebab dia berani buang ego dia, sebab dia masih sayangkan isteri dan anak-anak dia. Ni contoh yang terbaik.” Komen warganet lagi

Apa pun, Murai My mendoakan agar hubungan Shuk dan Sera berkekalan sehingga syurga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Lega Sudah Failkan Cerai”- Puteri Sarah Bakal Tinggalkan Malaysia Minggu Hadapan

Hari ini pelakon, Puteri Sarah telah mengotakan janjinya kepada rakyat Malaysia untuk menfailkan tuntuan penceraiannya di Mahkamah Syariah Kuala Lumpur.  Keputusan nekad yang dibuat oleh isteri, penerbit dan pengarah, Syamsul Yusof ini susulan dari kemelut rumahtangga selama ini. Dan terbaru pengakuan suaminya yang telah bernikah dengan Ira Kazar pada awal bulan ini.

Puteri Sarah hadir ditemani dua adiknya, Puteri Sofia Nadira dan Megat Imran Ikram serta peguam syarie, Datuk Akberdin Abdul Kader. Puteri Sarah berkata, dia sangat lega selepas akhirnya berjaya menfailkan tuntutan penceraian di Mahkamah hari ini.

Tambah Puteri Sarah lagi, dia akan meninggalkan Malaysia untuk ke tanah suci Mekah bagi menunaikan umrah pada minggu hadapan.  Puteri Sarah berkata selepas pulang, dia mengharapkan kehidupan yang baharu bersama anak-anak.

“Saya tidak kisah jika kes ini berlarutan. Namun, apa yang penting, saya lega kerana sudah memfailkan tuntutan perceraian. Apa yang penting, kita mulakan langkah pertama ini (memfailkan perceraian).Saya mahu mengerjakan Umrah pada 26 Januari ini, jadi saya tidak mahu ada masalah yang tidak selesai.Segala-galanya sudah terjawab. Saya mahu pulang dari Umrah dan memulakan kehidupan baharu bersama anak-anak,” kata Puteri Sarah kepada BH Online

Dalam laporan yang sama, Puteri Sarah menyangkal tuduhan dirinya anti poligami hanya kerana tidak sanggup bermadu.

“Ramai tuduh saya anti poligami. Mereka kata saya tak nak ikut suruhan Allah, tetapi itu semua tak betul.

Sekadar info, Puteri Sarah dan Syamsul mendirikan rumah tangga pada 8 Mac 2014 dan dikurniakan dua cahaya mata, Syaikul Islam, 5, dan Summayah, 3.


Media Reunion Di Club Med Cherating ‘Meriah’, Pengurus Besar Pun Ikut Serta

Baru-baru ini Murai MY telah mendapat jemputan oleh Pihak Club Med Cherating selama 3 hari 2 malam (3H2M)  yang dihoskan oleh Mr Olivier Monceau, Pengurus Besar Club Med Malaysia dan Singapura yang baharu.

Kedatangan kami para media disambut oleh Olivier sendiri bersama barisan kakitangan mereka di Club Med. Pelbagai aktiviti dijalankan sepanjang ahli media berada di sini selama 3 hari 2 malam.

Jom lihat gambar-gambar aktiviti dan pemandangan menarik  sekitar Club Med, Cherating, Kuantan, Pahang.

Di Club Med, kami berpeluang menyertai bengkel kelestarian serta mendapat penerangan mengenai hidupan penyu oleh Persatuan Pemuliharaan Tuntung, Kura-kura dan Penyu Malaysia (Turtle Conservation Society of Malaysia) yang melindungi dan memulihara penyu air tawar di Malaysia.

Di Club Med, Cherating, kami berpeluang untuk mencuba pelbagai aktiviti menarik yang disediakan di resort mewah berkenaan termasuklah  memanah (archery), kelas mencanting batik, rock climbing, nature walk, dan banyak lagi.

Pengalaman paling tidak dapat dilupakan  di sini adalah kami diberi kesempatan untuk beramah mesra dengan ‘Boss’ Club Med sendiri. Ketika pertemuan kami dengan  Olivier, dia menyatakan bahawa objektif utamanya adalah untuk mempercepatkan perniagaan komersial SEA melalui perubahan pantas iklim global masa kini.

“Saya teruja untuk menyertai pasukan yang dinamik dan lebih gembira untuk menerajui jenama ini dalam fasa pertumbuhan seterusnya.

Saya berharap untuk mengukuhkan Clud Med sebagai jenama percutian pilhan untuk keluarga sambil membina visi bersama kami untuk meningkatkan lagi nilai jenama kami ke arah mencapai pertumbuhan strategik jangka panjang.”-Kata Olivier

Untuk mengetahui maklumat lanjut mengenai Club Med Cherating, anda boleh melayari laman web rasmi dan Instagram rasmi Club Med Cherating.

A post shared by Murai MY (@muraimalaysia)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tudungnya Mana?..”-Peminat Terkejut Dengan Penampilan Terkini Zizie Izette?

Sudah lama kita sudah tidak mendengar perkembangan pelakon terkenal yang juga isteri kepada ahli Parlimen Kinabatangan, Datuk Seri Bung Mukhtar Radin iaitu Datin Seri Zizie Izette Abdul Samad atau lebih dikenali sebagai Zizie Izette.

Terkini, pelakon jelita ini menjadi perhatian apabila selepas seorang jurusolek terkenal berkongsi wajahnya yang terkini selepas disolek di Instagram.

“The ever stunning DS Zizie Izette. Tq”-tulis jurusolek terkenal

Walaubagaimanapun, hantaran jurusolek berkenaan dibanjiri dengan komen netizen yang mempersoalkan gaya Izette yang hanya memakai topi untuk menutup sebahagian rambutnya, malah ada yang meluahkan rasa rindu terhadap kecantikannya yang dahulu.

“Udah terlepas tudungnya. By the way..Cantiknya hasil solekan puan..”

“Dah macam Umie Aida dah, Banyak buat muka dekni 🤭🤭.”

“Huhu tinggal topi terus. Hati dah suruh taknak bertudung tu.”

“Tudungnya mana?? Keluar pulak rambut perang. Subhanallah.”

“New face, new hair after all that controversy?.

Biarpun pelakon ini menjadi pertikaian netizen di media sosial disebabkan dirinya yang hanya mengenakan topi untuk menutup rambutnya, Zizie Izette tetap mendapat pujian peminat yang terpukau dengan kejelitaannya itu.


Penampilan & Kejelitaan Semula Jadi Kavita Sidhu Pukau Netizen- “Kenapa Dia Tak Tua-tua?”

Kavita Kaur Sindhu nama yang tidak asing dalam dunia peragaan, apatah lagi selebriti jelita ini membuka mata dunia menerusi kecantikan semula jadi yang dimiliki apabila dinobatkan sebagai Miss Charm International pada tahun 1990.

Menjengah ke akaun TikTok Kavita, selebriti ini memuatnaik video bersama kapsyen pendek. Rakaman yang dikongsikan tersebut memaparkan Kavita menggayakan busana baju kurung dan gaun yang sopan.

Meski video peragaan yang dikongsikan cukup ringkas, namun penampilannya sederhana itu berjaya memukau warganet yang mengenali selebriti ini.

♬ original sound – Kavita Sidhu-Guiati – Kavita Sidhu-Guiati

Melihat video yang dimuatnaik model dan selebriti jelita ini membuatkan warganet terpegun seketika, mana tidaknya Kavita bukan saja cantik malah penampilan sopan yang digayakan menyerlahkan lagi keperibadian yang sederhana dan juga keanggunan diri.

Murai MY meninjau diruangan komen dan rata-rata ramai warganet terpukau melihat kejelitaan dan kesopanan yang dipamerkan Kavita, dan dalam masa yang sama masih mampu buatkan sesiapa yang memandangnya terpegun tanpa perlu menggayakan fesyen yang terdedah.

“Sentiasa cantik dan sederhana orangnya”

“Sopan-sopan baju, Kavita pun dah terserlah cantik tak perlu dedah sana sini” komen mereka

“Masih cantik dari dulu sampai sekarang, suka sangat”

“Cantik. Dia nampak sangat lawa pakai pakaian tradisional. Hebat”

“Sangat anggun dengan kesopanan” komen mereka lagi

Dalam pada itu, ada juga yang warganet yang memberi komen tentang kecantikan Kavita yang tak makan dek usia walaupun kini selebriti serba boleh ini sudah berusia 51 tahun.

“Dulu masa sekolah suka tengok dia. Sekarang umur aku dah 43. Kenapa dia tak tua-tua”

“Cantiknya dia, dari aku sekolah menengah sampai sekarang dia sama je tak berubah-ubah mukanya”

“Zaman pontianak sundal malam masih muda. Ni dah kenapa muda lagi. Mesti lupa cop tarikh luput ni. Cantik, suka sangat”

“Kavita ni masa aku darjah 4, dia muda macam ni. Aku dah 30 series pun dia masih muda macam ni juga”

“Satu lagi pontianak. Dia tak pernah tua” komen mereka lagi

Umur dah masuk 50 seperti ini pun, masih nampak macam zaman ratu cantik era 90an. Memang tak makan dek usia Kavita ni!

Sekadar info, Kavita bukan saja dikenali sebagai peragawati terkenal malah selebriti ini turut menerokai dunia lakonan, penerbitan filem, pereka fesyen dan juga menjadi usahawan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mantap Dragon..”-Peminat Teruja Adam Corrie ‘Throwback’ Jadi Penari Di AJL1992

Siapa sangka pelakon dan pendakwah selebriti, Adam Corrie Lee pernah menjadi penari pada suatu ketika dahulu termasuklah ketika persembahan siaran langsung Anugerah Juara Lagu 1992.

Perkara itu dikongsi sendiri oleh Adam Corrie Lee menerusi perkongsian di TikTok yang mengimbas kembali kenangannya ketika menjadi backup dancer bagi persembahan penyanyi Ziana Zain dengan lagu berjudul Madah Berhelah ketika siaran langsung Anugerah Juara Lagu 1992.

“Madah Berhelah, 1992, Ziana Zain. Ya, saya sebagai backup dancers. Masatu ya saya seorang penari dan juga seorang guru tari (koreografer), dan dragon pun boleh menari tau.

Kita boleh cuba macam-macam. Jangan ingat dragon tak boleh menari.”-Kata Adam Corrie

Ya laaa.. kita ada macam-macam bakat. Pernah menang pertandingan menari di peringkat antarabangsa tau. #adamcorrie #dragonkldragon #dancer #cinaMuslim #malaysianartist #fyp #choreographer

♬ original sound – Adam Corrie – Adam Corrie

Ruangan komen turut dibanjiri dengan komen netizen yang berkongsi rasa teruja dengan kebolehan Adam Corrie bukan sahaja dalam bidang lakonan, malah turut berkebolehan dalam seni tarian.

“Suka tengok AF sebab ada Cikgu Corrie dulu..Hehee.”

“Ganas la dragon..Menari pun boleh 😂😂. Mantap..”

“Terbaik abang dragonkita a.k.a abang aDAM..memang seorang artis yang saya kagum. Coz banyak watak boleh bawak dan memang seorang penghibur yang berjaya.”

Wah bukan calang-calang ya figura Adam Corrie Lee. Bukan sahaja seorang pelakon dan pendakwah selebriti, malah dia juga pernah menjadi seorang penari yang hebat pada suatu ketika dahulu.


Salam Takziah! Bapa Puteri Aishah Meninggal Dunia

Bapa kepada pelakon terkenal, Puteri Aishah iaitu Sulaiman bin Hj Ab Rahman telah meninggal dunia pada malam tadi.

Menerusi perkongsian di Insta Stories, Puteri Aishah, memaklumkan bapa tersayang, Sulaiman bin Hj Ab Rahman telah menghembuskan nafas terakhir pada malam tadi.

“Assalamualaikum semua. Pada sesiapa yang mengenali ayah saya, Sulaiman bin Hj Ab Rahman..Ayah saya baru sahaja meninggal dunia jam 8.35 malam tadi. -Kongsi Puteri Aishah

Tambahnya lagi, dia turut memohon orang ramai untuk sedekahkan Al-Fatihah dan Yassin buat bapanya.

“Mohon sedekahkan Al-Fatihah dan Yassin untuk ayah. Semoga ayah saya ditempatkan di kalangan orang yang beriman. Amin YRA.”-Tulis Puteri Aishah

Sama-sama kita sedekahkan Al-Fatihah buat bapa kepada Puteri Aishah. Semoga rohnya dicucuri rahmat dan ditempatkan di kalangan orang-orang beriman..Al-Fatihah…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Peluang Menangi Tiket Percuma Filem COAST GUARD & Baucar Menarik

Sekali lagi, MURAI MY berbesar hati ingin menghadiahkan kepada pembaca setia portal kami tiket percuma dan baucar menarik dari aplikasi If Engagement.

Adakah anda pengikut setia filem aksi Malaysia? Anda teruja menantikan filem romantik COAST GUARD, Malaysia: OPS Helang yang bakal ditayangkan di pawagam Malaysia?

Ya, ini sahaja peluang anda untuk menjadi penonton pertama yang menonton filem COAST GUARD, Filem ini bakal ditayangkan di pawagam mulai 2 Februari 2023, namun kami berbesar hati untuk menghadiahkan anda sepasang tiket untuk menyaksikan tayangan eksklusif Malam Fala Filem pada 31 Januari 2023 di DADI Cinema Pavillion Bukit Bintang KL ada jam 7.30 malam.

Yang paling best anda juga berpeluang berjumpa dengan barisan pelakon hebat dalam filem COAST GUARD.

Aplikasi IF Engagement merupakan platform untuk anda yang mahu menikmati pengalaman F&B (makanan dan minuman) yang lebih bermanfaat. Aplikasi IF Engagement telah dibangunkan oleh Incite Foodtech Sdn Bhd untuk menawarkan pengalaman F&B yang lebih bermanfaat kepada semua orang. Sehingga kini terdapat banyak jenama makanan dan minuman yang boleh di pesan dalam aplikasi ini. Antaranya Union Coffee, Eggdicted, Hope Coffee, K-Pop Grille dan banyak lagi.

Selepas anda memuatnaik aplikasi IF Engagement, anda bakal menerima ganjaran hadiah menarik seperti

Menarik bukan, jadi tunggu apa lagi, jom sertai cepat. Peraduan ini berlangsung dari 17  hingga 30 Januari 2023.

Filem COAST GUARD ini memaparkan kisah kehidupan seorang Pegawai Pasukan Tindakan Khas dan Penyelamat (STAR Team) Agensi Penguatkuasaan Maritim Malaysia (APMM) iaitu Leftenan Maritim Hafiz (Saharul Ridzwan) yang ingin memulakan kehidupan baharu di sebuah pulau setelah mengalami Gangguan tekanan selepas trauma (PTSD) akibat kehilangan rakan setugasnya dalam sebuah misi operasi.

Hafiz juga membawa tunangnya Nurul untuk tinggal bersama setelah mereka memutuskan untuk berkahwin. Namun, ketika Majlis Sambutan Pertunangan Hafiz dan Nurul, sekumpulan penjenayah yang tidak dikenali telah menyerang mereka dan menculik Hafiz, Nurul dan ibu-bapanya serta beberapa lagi tetamu lain termasuk beberapa Anggota APMM untuk dijadikan tebusan.

A post shared by Malaysia Coast Guard (@malaysia_coastguard)

Leftenan Maritim Melati (Julia Farhana), seorang Pegawai Penyiasat APMM daripada Bahagian Siasatan Jenayah Maritim yang ditugaskan untuk menyiasat kes itu berjaya menemui dan menyelamatkan Hafiz, Nurul dan bapanya.

Krisis terus meruncing apabila kumpulan penjenayah itu berterusan mencabar komitmen Hafiz dan APMM lalu menyebabkan satu operasi besar-besaran diaktifkan sehingga kumpulan penjenayah terbabit tumpas.

Ia sebuah karya terakhir arahan Allahyarham Pitt Hanif.


Netizen Titip Ucapan Buat Zainal Abidin & Fina Jebat Di TikTok Mustapha Kamal?

Sebelum ini tular tentang status diri Fina Jebat, yang dikatakan telah bergelar sebagai seorang isteri kepada bekas jurulatih yang juga pemain bola sepak legenda negara. Hal tersebut telah diakui sendiri oleh Fina menerusi temubual bersama media tempatan.

Meski teka-teki tentang perkahwinan penyanyi tersebut sudah terjawab, namun Fina atau nama sebenarnya Nur Syafinaz Jebat yang juga merupakan adik kepada selebriti terkenal tanah air, Ayda Jebat ini membuatkan masyarakat umum masih hangat diperkatakan.

Apatah lagi, selebriti jelita ini tidak berkongsi sebarang foto bersama suaminya di media sosial. Namun semuanya menjadi jelas apabila video gambar berserta kapsyen yang dimuatnaik Mustapha Kamal di akaun TikTok aktor veteran tersebut.

“Salam. Satu kebetulan. Terserempak dengan legenda Zainal Abidin Hassan. Kawan lama. Semoga yang terbaik untuk kamu berdua. Tahniah.” Coretnya

Salam … What a coincidence.. just stumbled across the legend Zainal Abidin Hassan. An old friend. All the best to both of you, congratulations.

♬ We Are The Champions – Remastered 2011 – Queen

Melihat gambar yang dimuatnaik Mustapha di TikTok baru ini, Murai MY meninjau diruangan komen dan rata-ratanya warganet akhirnya mempercayai kesahihan tentang status perkahwinan antara Fina dan bekas jurulatih bola sepak legenda tersebut.

“Kenapa aku baru percaya lepas tengok gambar ni. Selamat pengantin baru.”

“Sebelum ni aku tak percaya, anggap gosip semata. Lepas tengok gambar ini, baru aku percaya. Alhamdulillah, tahniah.”

“Kawan macam ni yang kita mahu, semuanya dikemaskini rawak. Hahaha.” Komen mereka

“Wartawan pun tak dapat dedah Zainal dan Fina. Papa dah dedah dulu.”

“Papa, kamu baru saja sahkan khabar angin dengan gambar yang jelas.”

“Haha, akhirnya papa megah holding yang ambil gambar.” Komen mereka lagi

Dalam pada itu, hantaran tersebut juga mendapat pelbagai reaksi dan respon warganet diruangan komen di TikTok pelakon tersebut.

“Bila aku perasan dia kahwin orang muda, penampilan bertukar jadi muda. Atau aku yang tak tahu selama ni, dia memang penampilan dia macam tu.”

“Selamat pengantin baru kamu berdua.” Komen mereka

“Selamat pengantin baru pakcik Zainal dan makcik Fina. Moga bahagia hingga ke jannah. Amin.”

“Papa. Berkawan boleh tapi jangan ikut perangai beliau.”

“Untung kahwin dengan orang tua kaya ni. Dia sudah fikir panjang.” Komen mereka lagi

Apa pun, Murai MY mengucapakan tahniah dan selamat pengantin baru buat Fina dan juga Datuk Zainal semoga rumahtangga yang dibina berkekalan. Untuk rekod, Fina kini menyertai program nyanyian Famili Duo bersama kakaknya Ayda Jebat dan memberi fokus pada rancangan realiti berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Tak Percaya Lihat Lakonan Aznah Hamid & Rajinikanth Bercinta- “Umur Dah 40 Tahun Baru Tahu”

Zaman sekarang, laman TikTok sudah menjadi medium untuk merungkai sejarah dulu-dulu dikalangan selebriti mahupun tokoh-tokoh terkenal. Sebuah akaun TikTok dengan nama @starscreamz00 telah berkongsi rangkaian filem dulu-dulu yang melibatkan pelakon Malaysia dalam dunia hollywood mahupun bollywood.

Salah satunya, pemilik akaun ini berkongsi sedutan filem India berjudul PRIYA pada tahun 1978 yang menyaksikan gandingan pelakon veteran Malaysia, Aznah Hamid dan pelakon India terkenal Rajinikanth.

Dalam seditan video itu, penonton dapat lihat watak pasangan romantik bercinta yang dibawa oleh Aznah Hamid dan Rajinikanth.

gandingan mantap Aznah Hamid & Rajinikanth… #movie #tamil #thriller #action #song #fyp #rajinikanth #aznahhamid

Rata-rata netizen tidak menyedari kewujudan filem lama ini malah tidak menyangka pelakon Malaysia pernah menjadi heroin dalam filem India.

“Selama ni 40th hidup baru tau…Aznah Hamid pernah berlakon dgn hero Tamil yang legend  tu”- tulis netizen

“Kerana tiktok, mcm2 hal kita dapat tau, benda dah lepas-lepas”- tulis netizen lain.

Tak kurang juga yang mahukan filem ini ditayangkan semula di stesen TV tempatan.

“Cuba tayang cite ni kat tv… ini asyik ulang-ulang citer kabi khusi kabi ngam… takpun kuch2 hota hai… lebih 10x dah rasanya”- ujar netizen.

Buat anda yang masih tidak tahu, filem ini melakukan penggambarannya di Malaysia, Singapura dan Hong Kong. Aznah Hamid adalah merupakan pelakon wanita veteran dan sentiasa membintangi drama dan filem di kaca TV dan juga merupakan ibu kepada pelakon Sheera Iskandar.


“Muka Klasik Je Masing-Masing”- Netizen Terpegun Lihat Foto Keluarga Que Haidar?

Nama Que Haidar tidak asing dalam industri seni hiburan tanah air, pelakon ini juga cukup dikenali sebagai ‘family man’ di mata umum dan sering berkongsi video serta gambar isteri dan kedua-dua puteri kesayangannya di media sosial.

Menjengah ke akaun TikTok Que, pelakon ini memuatnaik gambar keluargany yang telah disunting seperti foto lama.

Melihat kapsyen yang ditulis, Que meluahkan rasa suka melihat hasil suntingan yang dilakukan dan menitipkan ucapan terima kasih kepada individu yang menyunting gambar keluarganya.

“Wah.. Suka bila dah edit macam ni. Rasa macam betul-betul Old Malaya. Terima kasih pada @NizamMohamad” tulisnya

Melihat gambar yang dikongsikan Que, rata-rata warganet membanjiri ruangan komen dengan pelbagai reaksi dan respon mengenai gambar keluarga pelakon ini terutama foto kedua-dua puteri kesayangan aktor ini.

“Memang satu keluarga muka klasik lawa sangat”

“Ratu nampak sangat klasik, macam vibe Datin Sri Saloma dah”

“Ratu macam muka pelakon dulu-dulu, Zaiton Chombi dalam filem Ibu Mertuaku” komen mereka

“Yang kakak lawa betul, yang adik comel gila”

“Best nya. Muka klasik je masing-masing” komen mereka lagi

“Ratu betul-betul nampak klasik, suka tengok cantik”

“Lawanya dua-dua! Ratu macam Saloma dah. Cleo macam bangsawan British, comel semua”

“Macam bangsawan dulu-dulu” puji mereka lagi

Bukan biasa-biasa gambarnya, aura klasik terserlah!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Suka Lihat Interaksi ‘Sweet’ Isteri Fizo Omar & Maryam

Kasih sayang dan kemesraan seorang ibu bersama anaknya jelas terpancar pada isteri Fizo Omar, iaitu Fazeera Nazri Azrai dalam salah satu video yang dimuatnaik di akaun TikTok selebriti dan usahawan terkenal tersebut baru-baru ini.

Menjengah ke akaun TikTok Fizo, muatnaik yang memaparkan rakaman interaksi Fazeera bersama Maryam dan juga Khaleeda mencuri tumpuan lensa Murai MY dan juga warganet.

Bukan itu saja, kapsyen ringkas yang menggambarkan hasrat serta doa Fazeera sebagai seorang ibu untuk kedua-dua anak perempuannya itu turut menjadi perhatian.

“Umi sangat gembira tengok dua-dua anak umi ni menyayangi satu sama lain. Umi doakan agar hubungan anak-anak umi sentiasa tidak berbelah bahagi sampai bila-bila.” Tulisnya

umi sgt happy tengok dua-dua anak umi ni menyayangi satu sama lain. umi doakan agar hubungan anak-anak umi sentiasa tidak terbelah bahagi sampai bila2. ❤

♬ original sound – Fizo Omar – Fizo Omar

Melihat muatnaik tersebut, rata-rata ramai warganet memberi komen dan pendapat yang positif terhadap isteri selebriti dan usahawan terkenal ini. Malah ada juga yang memberi pandangan bahawa wajah Maryam dan Fazeera seakan sama.

“Bertuah Maryam dapat mak tiri yang baik macam mak kandung”

“Alhamdulilah, Maryam mirip rupa umi lah. Semga Allah merahmati kalian amin”

“Nampak Maryam selesa dengan umi dia, tu tandanya dapat layanan yang baik dari umi dia. Dua-dua comel”

“Umi dengan Maryam muka sama” komen mereka lagi

“Ya. Semuanya dari hati. Soft spoken sangat tau”

“Best tengok keluarga ni. Semoga aman selalu ya. Amin”

“So sweet. Macam Maryam pula anak ummi, moga kasih sayang sampai syurga” titip mereka

“Patut pun, umi pandai sangat layan Maryam sebab tu Maryam sayang umi dan adik dia”

Memang mesra sangat interaksi ibu dan anak ini, semoga kasih sayang berkekalan hingga syurga. Sekadar info, Fizo Omar dan Fazeera Nazri Azrai memliki seorang cahaya mata perempuan bernama Wan Khaleeda setelah setahun mendirikan rumahtangga.

Sebelum itu, Fizo juga mempunyai seorang anak perempuan bernama Wan Maryam hasil perkongsian hidup bersama bekas isterinya Mawar Karim.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebuah Lagi Hotel Mewah Bakal Dibuka Di Langkawi 15 Februari Ini

PARKROYAL Langkawi Resort, sebuah properti di bawah Pan Pacific Hotels Group, akan rasmi dibuka pada 15 Februari 2023. Resort dengan jumlah 301 bilik terletak dipersisiran pantai  di sepanjang Pantai Tengah.

PARKROYAL Langkawi menawarkan koleksi enam jenis bilik, lapan jenis suite, dan tujuh vila yang luas dan eksklusif dengan kemudahan yang unik.

Para tetamu akan disambut dengan pengalaman hospitaliti kelas pertama di CASSIA,ruang makan yang mempamerkan masakan tempatan dan antarabangsa. Kalau anda nak tahu, resort ini hanya bersebelahan dengan  Underwater World dan Chenang Plaza.

Hanya dalam jarak pemanduan yang singkat dari Lapangan Terbang Antarabangsa Langkawi, PARKROYAL Langkawi Resort ialah tempat tumpuan di tepi pantai yang sempurna untuk pengunjung yang sukakan percutian tepi laut yang mewah, percutian romantis atau malah percutian keluarga yang santai.

Mulai sekarang hingga 28 Februari 2023, PARKROYAL Langkawi Resort mengadakan tawaran pra-pembukaan untuk semua tetamu yang ingin merasai pengalaman percutian di Pantai Tengah yang menakjubkan ini.

Untuk maklumat lanjut dan tempahan, anda boleh berkunjung ke laman www.panpacific.com


Francisca Luhong Kongsi Detik Cemas Diganggu Lelaki Berjubah & Berkopiah Putih

Miss Universe Malaysia 2020, Francisca Luhong James berkongsi detik cemas apabila dia telah diganggu oleh seorang lelaki yang pernah melakukan perkara sama hampir setahun yang lalu di sekitar musim Kuala Lumpur Fashion Week (KLFW).

Menerusi hantaran di Instagram, Francisca menceritakan bahawa dia menyedari kehadiran lelaki terbabit ketika berada di sebuah hotel, baru-baru ini.

“Hari ini 17 Jan 2023, saya berada di Hotel Four Season, baru sahaja selesai temujanji spa dan saya sedang menggunakan telefon bimbit sambil menuju ke lobi untuk memesan Grab dan hanya duduk di sofa lobi.

“Saya ternampak DIA lagi. Orang yang sama, pakaian yang sama , cuma kain warna yang berbeza di bahunya. Perkara yang paling teruk ialah saya seperti melihat dia meletakkan sesuatu di lehernya!.

Seperti minyak atau sesuatu, saya sangat takut dan terus pergi ke Starbuck dan menelefon rakan saya mengenali pengarah keselamatan dalam Four Seasons.”-Kongsi Francisca

Tambahnya lagi, dia menceritakan bahawa lelaki yang berjubah dan kopiah putih itu mengekorinya sehingga ke dalam premis Starbucks dan duduk di satu sudut bertentangan dengannya.

“Apabila lelaki itu memasuki entrance, matanya melihat kiri dan kanan, dan melalui tingkap kaca Starbucks, ternampak saya dan sudah tentu DIA MEMBUAT KEPUTUSAN UNTUK MEMASUKI STARBUCK dan duduk di satu sudut bertentangan saya.”-Kongsi Francisca

Kongsinya lagi, pengawal keselamatan datang untuk menangkap lelaki itu namun tidak berjaya kerana dia meninggalkan premis terlalu pantas.

“Saya berkongsi di sini supaya wanita di luar sana atau sesiapa yang melihatnya sila berhati-hati dan jangan biarkan dia menyentuh anda atau JANGAN BERANI MELIHAT MATA DIA. Saya panik dan trauma kerana saat saya melihatnya, saya teringat apa yang dia lakukan sebelum ini.”-Kata Francisca

Miss Universe Malaysia 2020 ini turut menitipkan pesanan buat orang ramai untuk sentiasa berhati-hati dengan persekitaran yang sudah tidak berada dalam keadaan selamat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Meriahnya Deko Pusat Beli-Belah Sempena Tahun Baru Cina, Ini Yang Cantik!

Kalau di Malaysia, setiap pihak mengambil berat dan serius tentang sesuatu perayaan. Tak percaya? Lihat saja pusat beli-belah sekarang ini, semuanya didekorasi dengan meriah dan mewah.

Jadi tak hairanlah jika sempena Tahun Baru Cina kali ini; pusat beli-belah di sekitar Kuala Lumpur (KL) dan Selangor berlumba-lumba memeriahkan lagi sambutan Tahun Arnab ini.

Sekiranya kamu berkira-kira untuk mencuci mata, pusing-pusing di pusat beli-belah di KL atau Selangor, Miss Murai cadangkan kamu pergi ke pusat beli-belah sini…

Kali ini pusat beli-belah Suria KLCC mendedahkan hiasan Tahun Baru Cina mereka iaitu arnab gergasi yang terletak di Sunshine Plaza. Replika arnab ini dibina secara kreatif iaitu daripada syiling emas, dan ianya mendapat pengiktirafan Malaysia Book Of Records 2023.

Bertemakan “Beats of Prosperity”, pusat beli-belah ini bekerjsama dengan VR Drumming Academy; mempamerkan 300 drum oriental dan pengunjung boleh memukul gendang tersebut sambil mengucapkan ucapan Tahun Baru. Bukan itu saja, Da Men USJ turut meriah dikelilingi dengan tanglung dan bunga sehingga 15 Februari ini.

Berjalan di sekitar Bukit Bintang, jangan lupa untuk singgah melihat dekorasi “Let’s Bloom Together”, penuh dengan bunga mawar dan arnab oleh Lancôme yang terletak di antara podium, billboards, skrin digital dan kedai pop-up sehingga ke Sephora@Fahrenheit88.

Sambil bergambar dan menikmati dekorasi Lancôme, jangan lupa untuk tebus kit percubaan Blooming di mesin layan diri dalam beberapa langkah saja.

Cuci mata di Intermark Mall melihat dekorasi “Senses of Prosperity” yang menggunakan 5 deria iaitu penglihatan, bunyi, rasa, sentuhan dan bau. Perhatikan dekorasi yang mencerminkan kemegahan oriental, yang dibuat khas oleh pereka fesyen Carven Ong. Psst… Cuba cari cheongsam Cina Klasik yang direka di sekitar Ground Atrium.

Berkonsepkan Timur-Barat, The Gardens Mall menggabungkan dekorasi klasik Eropah untuk sambutan Tahun Baru Cina kali ini. Tingkat bawah pusat beli-belah ini dihiasi dengan kertas dinding berwarna-warni dengan pokok bunga, burung eksotik hingga ke pasu hiasan.

Nantikan Tarian Singa Tradisional, Tarian Singa Akrobatik, Ensembel Oriental Dusion dan Dance of The Floral Pursuit.

Menerusi tema “Abundance of Prosperity”, Pavilion KL telah diubah suai menjadi halaman oriental yang penuh dengan arnab berketinggian 20 kaki, bunga dan ratusan tanglung. Menariknya arnab ini dibuat daripada ratusan bunga mawar iaitu bunga yang wakili keabdian dan kemanisan dalam tradisi Cina.

Pusat beli-belah 1 Utama pula memperkenalkan “Treasures of Teochew Heritage” di mana pengunjung boleh melihat budaya dan tradisi Teochew China seperti rantau Chaozhao di LG Oval, kemegahan Jambatan Guangji ikonik yang merentasi Sungai Han di Chaozhou, Guangdong.

A post shared by 1 Utama Shopping Centre (@1utama)

Jangan lupa untuk tonton persembahan Opera Teochew, pertunjukan boneka, tarian singa akrobatik dan banyak lagi sehingga 29 Januari 2023 ini!


Mona Din Didakwa Ugut Sekat ‘Chambering’ Tun Laila, Peguam Pelatih Tampil Bersuara!

Tular satu muatnaik di laman Facebook milik usahawan dan aktivis, Mona Din baru-baru ini yang mana mendakwa seorang peguam pelatih yang turut terlibat dalam membela kes Siti Bainun dikatakan membesar-besarkan cerita bahawa pelatih tersebut di perli teruk.

Isu timbul bila mana Mona mendapat mesej yang didakwa adalah dari ibu angkat peguam pelatih berkenaan yang mengatakan anak angkatnya itu di perli teruk, lantaran itu aktivis ini memuatnaik sebuah hantaran berkaitan hal tersebut.

“TL kata kita orang tunggu dia court, sebab nak attack dia (rujuk foto ke 5). Sumpah saya gelak membacanya. Tak ada siapa tunggu dia keluar dari court room on the purpose nak attack dia lah.

Dia tu siapa kita nak buat macam tu? Kebetulan masa semua orang keluar court room termasuk Siti Bainun, TL dan lain-lain Jumaat lepas, geng saya sedang bersembang di corridor.

Masa TL lalu, cakap bertanya perlahan, siapa tu? Dan dijawab, “Dia ni influencer, jangan kacau influencer”. Itu saja.

Itu lah yang TL mengadu dekat maknya cakap dia kena perli teruk ! Perli teruk ke macam tu? Atau TL ni memang jenis yang suka exaggerate cerita?” Coretnya

Muatnaik yang dikeluarkan Mona mendapat pelbagai komen dari warga Facebook dan rata-rata ramai warganet yang mengkritik sikap peguam pelatih berkenaan.

Murai MY kemudian menjengah ke akaun TikTok dan mendapati peguam pelatih berkenaan memuatnaik video bagi menjawab dan sekaligus menjelaskan tentang isu berkenaan.

“So now I shall move to the issue of Facebook post by Mona Din, aku panggil Makcik Mona. Bermula daripada cerita daripada seorang Aunty. Aunty yang claim sebagai my mak angkat. Aunty tu adalah Aunty yang aku kenal on TikTok approximately 2 months ago and we have met only once.

Tapi aku faham yang Aunty tu memang sayang aku macam anak dia sendiri lah. Not that close, but close enough to share my day with.

So basically, I told her yang aku kena perli dekat court. Aku tak kata perli teruk. Aku kata kena perli dekat court. Makcik Mona kata yang saya ni suka exaggerate cerita, saya ni play victim.

Okay, whatever the Aunty has told you it is solely between you and her. She did not speak on my behalf, I speak on my behalf. And basically, saya rasa saya diperli lah dan saya akan cerita kenapa saya kata diperli.

Referring to your Facebook post “Kebetulan masa semua orang keluar courtroom termasuk Siti Bainun, TL dan lain-lain Jumaat lepas, geng saya sedang bersembang di koridor”. I remember this vividly, and I hope that I can refresh your memory.

Makcik kata “Semua orang keluar courtroom termasuk Siti Bainun, TL dan lain-lain”. Safe to say TL is me lah, Tun Laila kan. No, this did not happen. I came out of the courtroom, alone. Siti Bainun dan lain-lain tak keluar daripada courtroom tu.

Saya keluar seorang dan memang geng Makcik bersembang di koridor. Mungkin salah saya lah, saya kata Makcik dan geng “tunggu” saya di luar court. Mungkin saya tercampur dengan previous memory dimana saksi pendakwaan memang menunggu saya, saya akan cerita juga pasal tu.

Makcik, masa saya keluar court tu I was rushing keluar dari court. Saya nampak ada Makcik, ada Makcik Zu, ada peguam pemerhati dan beberapa orang yang lain saya tak cam muka sebab dia orang tengah pandang tempat lain.

I was rushing dan Makcik cakap dekat saya “Tahniah”. You looked me in the face and you said “Tahniah” but you did not include that in your Facebook post, no? Of course.

Okay, Makcik cakap “Tahniah” dekat saya and kenapa saya rasa Makcik perli saya, sebab that day, Jumaat lepas, the court’s dicision was not in our favour. Jadi Makcik, when the court’s dicision was not in our favour and you know exactly that I was in the defence team. Kenapa Makcik kena cakap “Tahniah” dekat saya?

Kalau itu bukan perli, itu apa? Bila Makcik kata tahniah dekat saya. Makcik Zu cakap dekat Makcik “Eh jangan kacau dia, dia influencer, dia influencer”. Saya dengar, saya jalan je. Saya diam dan saya jalan. Makin saya jauh berjalan, makin kuat “influencer influencer” tu makin kuat. Thats why saya kata saya diperli.” Ujarnya

Menurut peguam pelatih ini, dia juga mendedahkan dan mendakwa bahawa Mona serta pihaknya membuat kertas kerja bagi menyekat chambering yang dilakukan.

“Itu isu yang ke-2, isu yang ke-3 adalah mengenai sekat chambering, yang Makcik Mona tak mengaku, okay. This is the WhatsApp conversation between Makcik Zu dan Makcik Mona yang dihantar kepada Aunty, okay.

Untuk pengetahuan kau orang, kalau kau orang buat chambering dan ada orang sekat chambering kau orang, basically kau orang tak lepas lah nak jadi peguam.

Kenapa aku kata ni ugut, sebab Makcik Zu ada cakap “Kita orang tengah buat paper untuk dia tak lepas chambering dia”.

Lepas tu Makcik Mona cakap “Untuk pengetahuan puan (which is the Aunty), jika anak puan antara yang terlibat dalam perbuatan di atas pihak kami sedang menyediakan laporan supaya mereka tidak lepas chambering. Thank you.”

Itu satu, ada lagi WhatsApp daripada Puan Mona kepada Aunty. Makcik Mona kata “Yang pasti chambering dia akan bermasalah. Dan kalau saya tulis cerita sebenar apa yang berlaku, yang dIa kata di sindir teruk tu saya rasa punah reputasi dan future dia. Kecuali dia insaf dan stop creating stories lebih-lebih dan datang minta maaf.”

Makck Zu pun ada kata “If anak dia Tun Laila suruh anak dia jumpa kita”.

Jadi, apa yang saya faham dari sini adalah kalau saya tak datang jumpa Makcik Zu dan Makcik Mona. Kalau saya tak minta maaf (untuk salah yang saya tak buat). Makcik dan pihak Makcik akan sekat chambering saya. Jadi kalau ini bukan ugut, ini apa Makcik?” Ujarnya lagi

This video is NOT me against an OKU kid, this video is me against all LIES on facebook. #part1

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gelagat Syed Saddiq Main Badminton Dengan Amelia Henderson Cetus Pelbagai Reaksi Netizen -“Macam Main Sorang Je YB..”

Nama Presiden Parti Ikatan Demokratik Malaysia (MUDA), Syed Saddiq terdahulu pernah menjadi bualan netizen disebabkan gelagatnya yang dikatakan kekok dan seolah-olah tidak pandai bersukan ketika ketika bermain badminton bersama rakan.

Kali ini, Syed Saddiq menerusi hantaran di Instagram dilihat kembali ‘balas dendam’ selepas menjadi pasangan beregu badminton dengan pelakon terkenal, Amelia Henderson, baru-baru ini.

“Syed Saddiq vs Amelia Henderson. Who won? 😎. Dua-dua memang super competitive. Nak menang supaya boleh dijadikan bahan membahan sampai sesi seterusnya 😂 .”-Tulis Syed Saddiq di Instagram

A post shared by Syed Saddiq (@syedsaddiq)

Walaubagaimanapun, di ruangan komen, rata-rata netizen dilihat membanjiri ruangan komen, malah ada yang rasa lucu melihat gelagat Syed Saddiq yang seolah-olah tidak memberikan peluang kepada Amelia untuk melakukan sebarang pukulan biarpun menjadi pasangan beregu.

“Main single je YB  😂. Semua shuttle YB nak ambik.”

“Macam main sorang je YB. Kesian Amelia tak dapat chance nak pukul.”

“Kalau nak main sorang, bagitau awal-awal.”

“Main single je YB. Baru nampak YB main.”

Dalam pada itu, hantaran Syed Saddiq turut mendapat komen nakal netizen yang teruja melihat keserasian di antara Syed Saddiq dan Amelia . Apa komen anda?


Disoal Netizen Sebab Tarik Diri, Peguam Hafidzah Tampil Beri Respon

Perbicaraan mengenai kes remaja Sindrom Down, Bella masih menjadi perhatian ramai. Lebih-lebih lagi, peguam yang mewakili pengasas Rumah Bonda, Siti Bainun dalam kes pertuduhan menganiaya Bella, telah menarik diri, yang bermakna Siti Bainun kini keseorangan tanpa lima peguam belanya dalam kes berkenaan.

Tinjauan Murai MY pada akaun salah seorang peguam yang mewakili Siti Bainun iaitu Nurul Hafidzah Hassan mula mendapat komen-komen netizen yang meminta penjelasan atas alasannya menarik diri dari perbicaraan kes Siti Bainun.

“Kenapa tarik diri perbicaraan kes Siti Bainun? Boleh jelaskan?.”

“Sis. Sis tarik diri ke kes adik Bella?.”

Kekal tenang, peguam berkenaan dilihat membalas komen-komen netizen itu dengan menjelaskan bahawa kes Siti Bainun masih berada dalam peringkat pembelaan, malah dia terpaksa menarik diri dari peguam yang mewakili Siti Bainun disebabkan tidak mempunyai kelapangan pada tarikh-tarikh yang ditetapkan oleh mahkamah.

“Kes Bainun di peringkat pembelaan sekarang. Sebab tarikh-tarikh mahkamah bagi tu saya tak lapang. Dan dah dimaklum mahkamah sejak Disember lagi sebelum tarikh-tarikh diberikan.”-Jelas Peguam Hafidzah

Dipetik dari laporan Berita Harian, pengasas Rumah Bonda, Siti Bainun Ahd Razali sebak apabila diberitahu Mahkamah Sesyen, bahawa dua lagi peguam yang mewakilinya dalam kes pertuduhan mengabai dan menganiaya remaja Sindrom Down, menarik diri.

Perkembangan itu bermakna Siti Bainun berseorangan tanpa lima peguam belanya dalam kes berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] ‘Shopping Bundle’ Bersama Keluarga, Aurat Aliff Syukri Ditegur Netizen?

Usahawan kosmetik, Datuk Seri Aliff Syukri dilihat membuat perkongsian di media sosial ketika menghabiskan masa bersama keluarga membeli-belah barangan bundle di pasar pagi, baru-baru ini.

Menerusi video yang dikongsi di TikTok, Aliff Syukri dilihat berkongsi gelagat anak-anak yang teruja memilih mainan dan kasut yang dijual di pasar pagi.

“Cuti-cuti ni saya bawa satu keluarga pergi shopping barangan bundle kat Seksyen 7. Seronok sebenarnya. Saya dari dulu memang suka barangan bundle.

Maklumlah, saya kan meniaga kat pasar dulu. Yang paling best kalau beli barang bundle ni, barang dia original.”-Kata Aliff

Cuti-cuti melayan anak-anak di pasar pagi

♬ original sound – Terlajaklaris – Terlajaklaris

Perkongsian Aliff Syukri mendapat pujian netizen yang rasa kagum dengan sikap Aliff yang merendah diri tidak mengajar anak-anaknya dalam kemewahan. Walaubagaimanapun, Aliff Syukri mendapat teguran oleh segelintir netizen yang mempersoalkan pemakaiannya yang dikatakan telah mendedahkan aurat bagi seorang lelaki.

“Terbaik suka tengok kalau tak riak-riak lagi.”

“Cantik baju Yusof tangan panjang seluar panjang, baju abah makin pendek.”

“Low profile Dato ni. Semoga rezeki Dato & keluarga melimpah ruah. Aamin.”

“Dato nanti pakailah seluar bawah lutut ye. Aurat lelaki paling senang nak jaga. Sorry Dato 🙏. “


Banyak Aktiviti! Memang Seronok Sambut Tahun Baru Cina di LEGOLAND® Malaysia

Tidak lama lagi, kaum cina di Malaysia akan sambut Tahun Baru Cina dan ramai akan bercuti. Agak-agak apa rancangan anda bersama teman-teman atau keluarga untuk cuti kali ini?

Kalau mana yang belum ada apa-apa perancangan, apa kata anda semua sambut di LEGOLAND MALAYSIA di Johor pula? Dari 13 Januari hingga 5 Februari 2023, di sini akan dipenuhi dengan perayaan budaya, aktiviti dan persembahan dengan sentuhan LEGO dan sangat sesuai untuk seisi keluarga.

Kami di MURAI MY bertuah kerana diberi peluang oleh LEGOLAND MALAYSIA untuk merasai pengalaman sendiri pada Jumaat yang lalu. Tak perlu nak dijelaskan lagi, semua orang pun tahu taman keriangan ini memang best dengan aktiviti yang mereka sediakan.

Apa yang menari di LEGOLAND sempena Tahun Baru Cina ini, masuk sahaja di pintu utama, semuanya dihiasi dengan tema tahun baru cina. Pastinya anda suka dan banyak spot menarik untuk bergambar.

Pada tahun ini, anda boleh menikmati sambutan yang dipenuhi dengan aktiviti yang akan membawa anda tuah dan kemakmuran di seluruh resort dari Taman Tema LEGOLAND, Taman Air, Hotel LEGOLAND dan SEA LIFE Malaysia.

Beberapa aktiviti menarik yang tetamu boleh nantikan termasuk:

Persembahan kebudayaan serba baharu yang dipilih susun untuk musim Tahun Baru Cina seperti  Tarian Zodiak Bersama, Kisah Raja Monyet dan banyak lagi. Jangan ketinggalan persembahan Tarian Singa tradisional  yang rugi terlepas kalau tidak menyaksikannya hanya pada 22 Januari 2023.

Kalau nak mencuba nasib? Boleh lah mencuba untuk putarkan Roda Bertuah dan anda mungkin salah seorang yang bertuah untuk berjalan pulang dengan hadiah menarik.

Anda juga boleh bertemu watak-watak menyeronokkan yang terdapa disini! Dengan Raja Monyet yang nakal, Opera Cheng Du, dan Ollie the Dragon dalam pakaian Tahun Barunya.

Serlahkan kreativiti anda dengan membina versi Lego unik arnab anda sendiri dengan aktiviti Bina-A-Arnab!

Manaka jika anda mempunyai hajat tertentu,  tulis dan gantungkan hajat  anda di The Wisdom Tree dengan bunga sakura yang cantik dan siapa tahu hajat anda mungkin menjadi kenyataan!

Kanak-kanak boleh menikmati pembelajaran tentang tradisi dengan Yo-Yo Cina, aktiviti Jian Zi, Tarian Reben Lunar dan banyak lagi!

Sementara itu, Pengarah Bahagian di LEGOLAND Malaysia Resort, CS Lim berkata ;

“Di LEGOLAND Malaysia Resort kami percaya kepentingan mengekalkan budaya dan tradisi yang disambut di Malaysia melalui pendidikan generasi akan datang. Tahun ini, kami memastikan untuk menyambut Tahun Baharu Lunar sepenuhnya dengan mengatur aktiviti kebudayaan dan persembahan serba baharu untuk dinikmati tetamu.

Dalam proses itu, kami tetap setia pada DNA LEGO kami dalam pembelajaran melalui bermain di dalam resort kami dan tetamu akan mendapati bahawa aktiviti kami mempunyai aspek pendidikan yang direka bentuk ke dalam semua pengalaman baharu di resort itu,” ujarnya.

Seronok bukan? Untuk malumat lanjut tentang sambutan Lunar New Year di Legoland, anda boleh layari terus ke website mereka dan juga social media mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Puteri Brunei Pilih Pereka Fesyen Malaysia Ini Untuk Busana Pengantin Impiannya

Muatnaik pereka fesyen tersohor Datuk Seri Bernard Chandran di Instagram beliau menarik perhatian warganet, bila mana beliau berkongsi gambar-gambar pengantin diraja Brunei, Yang Teramat Mulia Paduka Seri Pengiran Anak Puteri ‘Azemah Ni’matul Bolkiah dan Yang Amat Mulia Pengiran Muda Bahar.

Berdasarkan gambar-gambar yang dikongsikan di Instagram Datuk Seri Bernard, pereka ini memperlihatkan secara jelas beberapa set busana pengantin yang dipakai pasangan diraja ini terutama Puteri ‘Azemah.

Nampaknya pereka fesyen ini, sekali lagi menjadi pereka pilihan pasangan diraja Brunei bagi menghasilkan busana pengantin impian menerusi sentuhan magis Datuk Seri Bernard.

A post shared by Bernard Chandran (@bernardchandran)

Melihat beberapa set busana yang digayakan Puteri ‘Azemah dan Pengiran Muda Bahar yang cukup memukau mata itu, tidak hairanlah Datuk Seri Bernard diberi kepercayaan menghasilkan busana eksklusif tersebut.

Terdahulu, Datuk Seri Bernard telah menghasilkan rekaan busana pengantin diraja Brunei yang istimewa untuk Yang Teramat Mulia Paduka Seri Pengiran Anak Puteri Fadzilah Lubabul Bolkiah dan suami Awang Abdullah Nabil Mahmoud Al-Hashimi yang cukup gah dengan elemen kontemporari.


Lakonan Norreen Iman Dalam Cina Buta Bikin Netizen Terhibur – “Healing Power Of Solat Allahuakbar”

Lakonan Norreen Iman yang membawa watak bernama Norreen dalam drama bersiri Cina Buta sering membuatkan penonton tidak kering gusi tatkala menonton drama terbitan Radius One Sdn Bhd ini sejak bersiaran pada 19 Disember tahun lepas.

Menjengah ke akaun TikTok pesonaliti media sosial yang kini bergelar pelakon ini, Norreen memuatnaik klip video babak lakonannya yang lucu dalam drama Cina Buta.

Muatnaik tersebut mendapat perhatian warganet, apatah lagi rakaman yang dikongsikan berkenaan penuh dengan elemen jenaka yang unik.

Siapa ada member macam ni hahahahah. Susah hidup korang ek. #cinabuta #norreenbuathal

Meninjau diruangan komen, rata-rata warganet meluahkan rasa terhibur melihat lakonan personaliti media sosial ini dan memberi pujian terhadap lakonan yang dibawa Norreen Iman.

“Noreen ni macam tak ikut skrip ke. Adoilah kelakar dia ni.”

“Noreen ikut skrip ke tak ni? Macam Spontan.”

“Macam tu je dia ambil barang orang tengok kan, Noreen Noreen.” Komen mereka

“Sempat dia tengok apa dalam beg Alif tu ya.”

“Noreen memang kena jadi diri dia sendiri ke hahaha.”

“Berdekah aku wei. Sumpah aku suka gila lakonan Norreen.” Komen mereka lagi

“Healing power of solat. Allahuakbar. Macam bukan skrip je si Norreen ni. Main bedal je tu gayanya berdialog.”

“Kau memang berbakat lah kak berlakon walaupun gila tapi memang real, tak macam berlakon.”

“Nanti akak @NORR33N dapat banyak award, salah satunya pelakon komedi wanita terbaik.” Komen warganet

Drama Cina Buta yang bersiaran pada 19 Disember lalu telah melabuhkan tirainya semalam dengan jumlah siri sebanyak 18 episod. Drama ini dibintangi Nad Zainal, Ungku Ismail Aziz, Alif Aziz, Puteri Aishah, Azhan Rani, Norreen Iman, Aman Aziz, Didie Alias, Anas Ridzuan dan Shamsul Ghau Ghau.

Banyak babak-babak dengan elemen komedi dan lucu dalam drama Cina Buta ini, jadi tidak hairanlah penonton sering terhibur disamping menghayati jalan cerita yang di sajikan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MV Lagu Istimewa Indigo Bikin Netizen Tercari-Cari Lokasi Rakaman?

Syarikat rakaman terkenal tanah air KRU Music menggambit memori lama warganet dengan memuatnaik lagu-lagu artis rakaman syarikat tersebut di media sosial baru-baru ini.

Menjengah ke akaun TikTok KRU, salah satu muatnaik yang dikongsikan syarikat rakaman ini menarik perhatian warganet di mana video yang dimuatnaik memaparkan klip muzik video yang berjudul Istimewa nyanyian kumpulan Indigo. Hantaran yang dikongsikan itu disertakan sekali dengan kapsyen ringkas.

“Wahai jelita kau istimewa #Indigo #Istimewa” Tulisnya

Wahai jelita kau istimewa ❤ #indigo #istimewa

♬ original sound – KRU Music – KRU Music

Melihat klip rakaman yang dimuatnaik akaun TikTok KRU Music itu membuatkan warganet tertanya-tanya di mana lokasi muzik video berkenaan di rakam kerana tertarik dengan pemandangan dalam muzik video tersebut.

“Dari kecil tertanya-tanya dekat mana lah tempat ni. View lawa.”

“Tempat ni dekat mana eh. Anyone?” Komen mereka

Berdasarkan tinjauan Murai MY diruangan komen, ada warganet yang mendedahkan bahawa lokasi rakaman lagu popular tersebut dilakukan di Fraser’s Hill.

Sekadar info, kumpulan Indigo dibawah naungan KRU Music ini dianggotai empat orang penyanyi iaitu Badrul Izhan (Bad), Mohamed Shahrin (Shah), Shahrul Nizam (Zam) dan bekas ahli kumpulan iaitu Nor Shazman Nor Shahid (Shaz).


“Awak Belum Bertemu Ruas Lagi”-Netizen Ini Tegur Sharnaaz Ahmad?

Pelakon, Sharnaaz Ahmad terdahulu pernah ditahan selepas didakwa menumbuk dan menendang penghuni sebuah kondominium di Segambut.

Dia turut dilihat berada di Kompleks Mahkamah, pagi semalam untuk didakwa kerana mencederakan orang mengikut Seksyen 323 Kanun Keseksaan.

Terkini, Sharnaaz mendapat teguran oleh seorang netizen yang berpendapat seorang artis seharusnya berkelakuan baik agar dapat menjadi contoh dan ikutan para peminat.

“Sebagai seorang artis, sepatutnya dia berkelakuan baik agar menjadi contoh dan ikutan sekurang-kurangnya, peminatnya.

Sharnaaz, awak belum bertemu ruas lagi. Takut nanti awak yang lunyai. Nak samseng pun carilah dengan yang setanding.”-tegur netizen

Pelakon ini dilihat telah quote retweet ciapan netizen tersebut dengan menitipkan ucapan terima kasih di atas nasihat yang diberikan olehnya. Jelas Sharnaaz, dia bukanlah seorang samseng dan telahpun ‘lunyai’ dengan tanggapan yang salah oleh pihak terlibat.

“Baik uncle. Terima kasih atas nasihat. Saya bukan samseng. Saya pun dah lunyai dengan salah anggapan. Saya okay je mana-mana pun.

Yang penting, bila dipijak, bangun pijak balik. Itu ayah saya ajar. Kita fighter untuk diri kita sendiri. Itu cara saya ya Uncle.”-Balas Sharnaaz

Dipetik dari laporan Astro Awani, Sharnaaz Ahmad atau nama sebenarnya Sharnaaz Ahmad Basir Ahmad mengaku tidak bersalah di Mahkamah Majistret pada Rabu, atas satu pertuduhan sengaja mencederakan seorang penghuni kondominium di Jalan Dutamas, tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Production House Mempunyai Hak…”-Azhar Sulaiman Komen Isu Trailer Filem PULAU?

Trailer filem PULAU yang ditayangkan pada 14 Januari lalu telah menimbulkan pelbagai reaksi pihak di media sosial disebabkan dakwaan terdapat adegan panas dan lucah.

Isu berkenaan turut mendapat reaksi oleh pelakon senior, Azhar Sulaiman menerusi hantaran di Instagram, yang menyifatkan syarikat produksi mempunyai hak untuk menghasilkan filem seperti filem PULAU itu.

“Komen Mami pasal trailer filem PULAU. Dalam drama Budak Tebing 3 Mami cakap ‘bodoh’ pun kena censored dengan LPF.

So untuk Filem PULAU adakah ianya dibenarkan dibawah Perlembagaan Persekutuan kita.. Production house mempunyai hak untuk menghasilkan filem seperti PULAU ini.”-Tulis Azhar Sulaiman

A post shared by Azhar Sulaiman (@azharbsulaiman)

Tambahnya lagi, jika perlembagaan sudah memberikan kebenaran terhadap filem sedemikian, maka bergantung kepada umat Islam untuk mengawal diri daripada memberikan sebarang reaksi dan menguruskan diri sendiri.

“Kalau perlembagaan kita benarkan, makanya kita semua yang Muslim ni kena pandai-pandailah bawak dan manage diri sendiri.

Jangan salahkan orang lain kalau kita gagal kawal diri kita sendiri dari memberi sebarang reaksi terhadap apa yang kita atau dengar.”-Tulis Azhar lagi

Di ruangan komen, rata-rata netizen dilihat memberikan pandangan mereka berhubung isu trailer filem PULAU, malah ada yang menegaskan filem ini agak keterlaluan untuk ditonton.

“Nak jadikan adegan 18sx sebagai tarikan orang berpusu-pusu ke wayang? Silap besar kot. Saya sebagai ibu takkan sekali pergi jika adegan macam ni sebab nak bawa anak-anak.”

“Zul Ariffin pula macam mana. Sampai naik mahkamah. So yang ni pula, apa beza?.”

“Maaf cakap bang, agak keterlaluan bila tengok trailer ni belum lagi yang full movie.”


Rendah Kalori & Sesuai Untuk Diet, Pilih Menu Ini Kalau Ke Starbucks!

Sebelum itu, adakah kamu seorang peminat tegar minuman Starbucks?

Ada kalanya rasa tak lengkap hari kalau tak mulakan pagi dengan segelas minuman dari Starbucks. Tak kiralah kopi, teh, jus atau coklat, tak dinafikan semuanya nampak sangat menyelerakan dan sedap!

Tetapi bagi sesetengah orang, mereka terpaksa lupakan niat untuk mulakan hari dengan secawan minuman di Starbucks. Katanya terlalu tinggi kalori dan boleh menggemukkan.

Psst… Sekiranya kamu sedang berdiet atau tengah jaga makan, apa kata kamu cuba pesan menu minuman yang rendah kalori ini. Boleh hilang craving dan paling penting, rendah kalori!

Pesan seperti sedia ada atau tambahkan sedikit madu, teh hijau ini dipenuhi dengan nota limau, serai dan sedikit spearmint.

Kalau nak minuman berwarna sikit, boleh pesan menu ini. Tak bergula, minuman merah ini mendapat warna daripada bunga raya. Dan rasanya pula ada rasa sedikit serai dan epal.

Paling basic, Caffe Americano ini sentiasa menjadi menu kebanyakan orang untuk mulakan harinya. Tapi kalau kamu nak adjust menu ini, kamu boleh cuba bersama susu, soya, badam atau susu oat. Boleh juga kalau nak tambah 1-2 pam sirap tanpa gula, ikut selera tekak kamu.

Pesan menu ini seperti sedia ada dalam paparan menu, dan nantikan drizzle sos mocha dan serbuk koko yang lazat!

Kalau kamu order menu ini, kamu boleh pesan tanpa menggunakan susu full cream, tapi gantikan dengan soya atau susu badam. Kemudian minta 2 pam sirap vanila tanpa gula ye.

Daripada pesan menu sedia ada, apa kata kamu ubah dan tukar sedikit. Gantikan susu full cream dengan susu tiada lemak atau rendah lemak. Lebih sihat dan rendah kalorinya.

Mempunyai rasa asas kopi; espresso, kamu boleh adjust menu ini dengan kurangkan gula. Atau pun kalau nak rasa manis-manis sikit, hanya minta 2 pam sirap gula merah saja tau!

Kalau tak pandai nak pesan di kaunter, tunjuk saja menu ini pada juruwang okay?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


2 Tahun Bertahan, Shikin Maembong Kongsi Cabaran Hidup Bermadu!

Shikin Maembong sering tampak bersemangat, tak lekok memberi senyuman dan sentiasa memberi sepenuh fokus serta tenaga dalam setiap apa yang dilakukan demi kelangsungan hidup bersama anak tercinta.

Siapa sangka wanita yang sentiasa kelihatan kuat dan cekal ini, berkongsi kisah rumahtangganya yang tidak diketahui ramai di akaun TikTok nya baru-baru ini dan menulis kapsyen ringkas yang menarik perhatian warganet di media sosialnya.

“Siapa suruh? Kan dah kena tinggal.” Tulisnya

Melihat muatnaik tersebut, Shikin mendedahkan pengalamannya menjalani kehidupan bermadu bukannya semanis yang dibayangkan. Berdasarkan video berkenaan, Shikin sering berlibur sendirian atau ditemani bersama anak dan pembantu rumah.

Malah ketika mengalami masalah kesihatan atau mengurus hal pindah rumah juga, wanita ini melakukannya sendirian tanpa suami di sisi.

“Sakit pun sorang-sorang kena drive kereta pergi hospital. Bercuti dengan anak and adik-beradik je mampu.

Walaupun madu terima, tetap kena mengalah kalau laki tak balik rumah. Solat tak pernah ber “imam” kan suami. Pindah rumah pun urus sendiri.”

Namun pada gambar terakhir yang dikongsikan dalam muatnaik Shikin, wanita ini mengakhiri kehidupan bermadu dengan mendedahkan bahawa dirinya diceraikan suami kedua kerana ingin menjaga nama baik.

“Taat, setia macam mana sekalipun kerana nak jaga nama tetap kena cerai juga.” Tulisnya

Sape suruh? Kan da kene tinggal 🥹 #divorce #fyp #CapCut #fypシ #fypage #fypシ゚viral #fypdongggggggg #binikedua #singlemom #memories #singleisbetter #imfree

Hantaran yang dikongsikan Shikin mendapat pelbagai reaksi dan respon warganet, namun rata-rata menitipkan doa agar Shikin bertemu jodoh yang lebih baik. Malah ada juga yang memberi kata-kata semangat buat ibu tunggal ini.

“Semoga dapat jodoh lebih baik lepas ni.”

“Be strong sis. Alhamdulillah sekarang dah single semula kan? Baik single dari bersuami tapi tak adil. Memang seksa mental.”

“Support you sis. Be strong.” Komen mereka

“Semoga Allah sentiasa melindungi dan Allah mempermudahkan rezeki buat Shikin Maembong. Amin Amin Amin.”

“Tak apa lah sis. Be strong je okay, Allah sentiasa ada tempat untuk kita mengadu. I know you can do it.”

“May Allah bless and protect you.” Komen mereka lagi

Untuk pengetahuan umum Shikin yang telah bercerai dengan Chef Riz pada tahun 2016, tidak lama kemudian memutuskan untuk membina mahligai baru sebagai isteri yang kedua bersama seorang individu yang didedahkan identitinya.

Meninjau diruangan komen Shikin mendedahkan perkahwinan bersama suami keduanya itu tidak bertahan lama, mahligai yang dibina hanya mampu bertahan dua tahun. Apa pun Murai MY mendoakan yang terbaik buat Shikin Maembong.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Throwback’ Foto Bersama Anak Ke-2, Ramai Teruja Lihat Azah Aziz Kekal Awet Muda!

Aktres terkenal era 90-an yang kini bermastautin di luar negara, Norazah Aziz atau lebih dikenali sebagai Azah Aziz dilihat telah throwback foto lamanya yang telah mencuri perhatian peminat di media sosial.

Menerusi hantaran di Instagram, Azah memuatnaik beberapa keping foto yang memaparkan dirinya bersama anak keduanya, Ryan sejak kecil sehingga menginjak usia remaja.

“Me & Ryan 😘🥰😍. Mum and son. My 2nd son”-Tulis Azah di Instagram

A post shared by Norazah Aziz (@azahaziz13)

Di ruangan komen, kelihatan para netizen berkongsi rasa teruja melihat kejelitaan Azah Aziz yang kekal awet muda biarpun sudah menginjak usia 50-an, malah ada menyifatkan Azah kelihatan seperti adik-beradik apabila bersama anak lelakinya itu.

“Mama 50 macam gf dia. Goals sangat akak ni 😍.”

“Ya Allah awak ni memang cantik dari kecik ek.”

“Immortal betul, just like those vampire heroins 😍.

Sekadar info, Norazah Aziz telah mendirikan rumah tangga bersama Daud Leroy Abdullah dan mereka sekeluarga kini menetap di Montreal, Kanada.

Hasil perkongsian hidup, Azah dan Daud memiliki tiga cahaya mata lelaki iaitu Aaron, Ryan, dan anak bongsunya Justin.


“Kalau You Gajikan Bini Itu Wajar” – Sajat Titip Pesan Makan Dalam Buat Para Suami?

Usahawan kosmetik sensasi, Nur Sajat mencuri tumpuan warganet terutama dikalangan kaum hawa di media sosial baru-baru ini kerana memberi pesanan yang ditujukan untuk golongan suami.

Video yang dimuatnaik di akaun @sajatperempuanfuh di TikTok, memaparkan rakaman Sajat berkongsi pandangannya berkaitan isu wanita menipu suami.

Menurut Sajat juga hal seperti ini berlaku secara tidak langsung menunjukan bahawa golongan suami tidak pandai menjaga keperluan isteri.

“Perempuan tipu, kalau dia tipu benda tu wajar sebab you tak pandai menjaga wanita. Itu je.” Ujarnya

Berdasarkan pendapat yang diberikan Sajat, bagi pandangannya wanita menipu disebabkan perkara asas yang selalunya berkaitan untuk penjagaan diri dan kecantikan.

“Kalau tipu tu, kalau benda-benda yang basic basic tu okay. Contoh dia kata beli barang tu seratus tapi dia claim dua ratus.

Kalau seratus tu mungkinlah dia nak pergi, dia beli barang-barang kecantikan maskara ke bedak ke apa ke. Itu normal nyah, normal.” Ujarnya lagi

Menurut Sajat juga, meski kaum hawa menipu suami untuk mendapatkan wang belanja lebih untuk membeli barang kecantikan diri. Namun apa yang dilakukan oleh kaum hawa adalah untuk suami mereka sendiri dan bukan untuk orang lain.

“Bukan untuk siapa bedak tu, nak tatap muka engkau juga. Takkan dah hari-hari, takkan dia nak pakai tepung ubi kot ha. Kau letak tepung ubi, tepung jagung ha.

Kau ingat apa? Kau ingat perempuan ni tak ada harapan ke nak cantik ha? Bibir tu letak sirap ke ha nak merah tu? Ha sirap ros tu. Ha macam tu kau nak buat lip matte, pakai ni sirap ros?” Katanya

Sajat juga menyelar sikap segelintir suami yang kedekut dengan isteri mereka sendiri disebabkan hal sebegini, sedangan banyak pengorbanan yang dilakukan oleh wanita untuk menjadi seorang isteri yang terbaik untuk suami mereka.

“Takkan nak pakai tepung ubi nyah? Kau biar betul. Kalau benda tu pun nak kedekut dengan bini, bukannya orang lain pun bini engkau kot.

Kau tahu tak dialah yang buat full servis kat rumah, dialah masak, dialah membasuh, dialah jaga makan kau. Apa semua ini ke, apa ke.

Dia bagi segala-galanya. Faham tak? So janganlah mempertikaikan, kalau you gajikan bini tu. Itu wajar sebab you adalah suami.” Katanya lagi

PESANAN SAJAT BUAT PARA SUAMI DI MALAYSIA #sajat #nursajat #fyp #fypシ #foryou #viral #fypシ゚viral

Melihat muatnaik tersebut, rata-rata ramai warganet dikalangan kaum hawa memberi komen dengan menyatakan bahawa mereka sependapat dan bersetuju dengan apa yang dikatakan oleh usahawan kosmetik ini dan menganggap Sajat seorang yang memahami.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yang Ni Pun Tak Terjaga, Ada Hati..”-Datin Shahida Balas Kenyataan Aliff Syukri Mahu Kahwin Lagi?

Usahawan kosmetik sensasi, Datuk Seri Aliff Syukri pernah memberikan kenyataan terhadap portal berita tempatan mengenai impiannya untuk memiliki dua isteri.

Isteri kepada Aliff Syukri iaitu Datin Seri Nur Shahida disoal oleh netizen di TikTok mengenai isu berkenaan.

“Datin betul ke ada statement Dato nak kahwin 2. “-Soal netizen di Tiktok

Balas Datin Shahida, mempunyai seorang isteri pun sudah tidak cukup terjaga, apatah lagi untuk memilik dua isteri.

“Eh ada ke statement dia, kalau ada meh sini ko hantar dekat aku. Memang aku lunyai-lunyai dia nanti.

Yang ni pun tak terjaga dik, ada hati nak kahwin 2. Silap-silap nanti sebelum dia kahwin, aku yang sempat lunyai dia dulu ya.”-Balas Datin Shahida

Membalas kepada @Mommy Adelia hangat betul isu ni sampai saya pun kena tempias tau😔 #fyp #fypシ #puterisarahliyana

Terdahulu, Datin Shahida pernah memberikan respon yang sangat jujur apabila disoal oleh netizen yang mempersoalkan bilakah Aliff Syukri mahu berkahwin lagi.

Jelas Datin Shahida, beliau mahu suaminya itu memindahkan segala aset di atas namanya terlebih dahulu, kemudian terpulang kepada Aliff untuk berkahwin lagi atau tidak.

Sekadar info, Aliff Syukri dan Shahida telah mendirikan rumah tangga pada Ogos 2007 dan dikurniakan lima orang cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi, dan Raudah Arshiyah. Pasangan ini juga menantikan kelahiran cahaya mata keenam tidak lama lagi.


“Power Lah” – Uqasha Cakap Urdu Macam Orang Pakistan Dalam Drama Akira Khan?

Drama Akira Khan mencetuskan fenomena yang tersendiri di tanah air, apabila cerita tersebut mula bersiaran di saluran Astro Ria dan Astro Go malam semalam.

Video rakaman yang memaparkan drama yang diteraju oleh Uqasha Senrose dan Kamal Adli ini, mula membanjiri media sosial terutama di TikTok. Banyak video-video yang dimuatnaik memaparkan sedutan dalam drama bersiri tersebut.

Salah satu muatnaik milik NorzanaAJ di TikTok yang memaparkan sedutan pendek Uqasha berdialog dalam bahasa urdu dalam drama tersebut menarik perhatian ramai. Malah pemilik hantaran ini juga menulis coretan ringkas dan memuji aktres jelita ini dapat berbahasa dengan baik.

“Power lah Uqasha cakap Urdu. Terbaik adik sayang. Proud of you!” Tulisnya

Akira bersama kawan baiknya di Hunza Pakistan. ❤🥰🤩 #uqashasenrose #AkiraKhan #fyp #foryoupage #ctto

♬ original sound – NorzanaAJ – NorzanaAJ

Rata-rata warganet yang melihat video yang dikongsikan di TikTok tersebut mencuri perhatian warganet dan berdasarkan tinjauan Murai, pelbagai reaksi serta respon membanjiri ruangan komen muatnaik tersebut. (Kini pemilik video telah menutup ruangan komen)

“Malam ni episod 2. Akira akan bertemu dengan Raden. So excited!!!” Komen mereka

“Sya kan peminat hindustan, sebab tu kot dia macam senang je nak cakap.”

“Uqasha memang peminat hindustan, so makanan dia lah.” Komen mereka lagi

Pastinya ramai yang terpegun mendengar Uqasha bertutur dalam bahasa urdu dengan lancar di dalam drama Akira Khan ini. Namun disebalik lakonan dan dialog yang dilontarkan, aktres ini bekerja keras untuk berlatih.

Malah pemilik video ini juga mendedahkan, Uqasha kerap berlatih menuturkan dialog dalam bahasa urdu tersebut.

“Dia cakap susah juga. Nak kena rehearsal dialog banyak kali supaya lancar.” Komennya

Sekadar info, drama Akira Khan merupakan terbitan SR One Sdn Bhd dan diarahkan oleh pengarah Jamal Khan. Drama yang diterajui Uqasha Senrose, Kamal Adli, ini menggandingkan ramai barisan pelakon hebat yang lain seperti Irfan Zaini, Maria Farida, Esma Daniel, Julia Farhana dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Join PN Ja YB KJ” – Netizen Sokong Khairy Jamaluddin Masuk Parti Baru?

Satu muatnaik di TikTok mengenai sejarah Khairy Jamaluddin dalam arena politik sebelum dan selepas Pilihan Raya Umum (PRU) lalu, hantaran yang dikongsikan menarik perhatian warganet di media sosial.

Video yang disunting oleh pemilik akaun TikTok @daddykeyj ini, memaparkan tangkap layar gambar berkaitan dengan ahli politik ini dengan menulis kapsyen pendek pada setiap foto bagi menggambarkan perjalanan yang dilalui Khairy pada tahun lalu.

Sape suruh jadi KJ, Kan #khairyjamaluddin #kj #resetumno #fighter

Muatnaik tersebut mendapat perhatian ramai dan rata-rata warganet menyokong Khairy untuk bertukar parti politik yang baru.

Dalam pada itu, ramai juga yang menitipkan kata-kata semangat buat Khairy dan warganet mendoakan agar perjalanan ahli politik ini dipermudahkan.

Untuk rekod, sepanjang berkecimpung dalam arena politik negara bekas Ahli Parlimen Rembau ini pernah menyandang tiga jawatan penting iaitu Menteri Kesihatan Malaysia, Menteri Sains, Teknologi dan Inovasi dan juga Menteri Belia dan Sukan.


Uji Pengalaman Multi-Deria Apabila Ke Hyatt Centric Kota Kinabalu

Hyatt Centric Kota Kinabalu yang baru dibuka pada Oktober 2022 lepas menandakan kemuculan sulung jenama gaya hidup Hyatt Hotel Corporation yang berkembang pesat di Malaysia dan Asia Tenggara.

Hotel berinspirasikan alam semula jadi ini menampilkan 222 bilik yang terletak di tengah-tengah lokasi hot spot makanan dan hiburan. Menariknya hotel ini menyediakan tempat tinggal yang selesa untuk tetamu luar negara dan tempatan; untuk menerokai pengalaman asli dan permata tersembunyi di Sabah.

Hyatt Centric Kota Kinabalu direka oleh arkitek terkenal dunia iaitu Kengo Kuma dari Jepun. Manakala hiasan dalamannya pula dilakukan oleh Melinda Looi, pereka fesyen terkenal tempatan.

Menggunakan pokok sebagai metafora reka bentuk utama, Kengo Kuma secara kreatif menerapkan unsurnya di seluruh ruang hotel 23 tingkat ini secara berbeza:

Manakala hotel ini yang menggunakan khidmat Melinda Looi; mengadakan Pameran Warisan Budaya Sabah, Artisan Tempatan dan Pereka Uniform Kakitangan di lobi hotel. Di sini juga, pengunjung boleh duduk berbual di ruang umum yang santai reka bentuknya dan mempunyai sudut artisan pop timbul yang menampilkan visual, karya seni menarik.

Hyatt Centric Kota Kinabalu turut menawarkan lawatan seni jalanan berpandu untuk menerokai permata tersembunyi di kawasan kejiranan. Pengunjung akan dibawa oleh seorang penduduk Kota Kinabalu iaitu Jared Abdul Rahman. Pengunjung akan dikongsikan kisah sebenar dan inspirasi di sebalik koleksi karya ikonik seni jalanan daripada grafiti mentah organik kepada mural yang dipilih selama 1 jam.

Jangan lepaskan peluang untuk lihat karya tafsiran tentang alam sekitar yang dinamakan “Vanishing Wall” (2019) oleh East Tribe, karya kerjasama Kenji Chai serta karya bersahaja yang menggabungkan gentrifikasi kawasan bertajuk “Auntie” (2019) oleh Akid Satu.

Untuk maklumat lanjut tentang Hyatt Centric Kota Kinabalu, sila layari www.hyattcentrickotakinabalu.com atau hubungi +60154 874 1234.


Tular Foto Peguam Tonton Tayangan Filem Dengan Siti Bainun, Che’ Puan Khaleeda & Iesya Toh Tampil Bersuara!

Sehingga ke hari ini, kelima-lima peguam yang mewakili Pengasas Rumah Bonda, Siti Bainun atas pertuduhan mengabai dan menganiaya seorang remaja perempuan yang dikenali sebagai Bella dilaporkan telah menarik diri disebabkan tidak lapang pada tarikh yang ditetapkan oleh pihak mahkamah.

Walaubagaimanapun, tular beberapa keping foto di media sosial yang memaparkan salah seorang peguam yang mewakili Siti Bainun dilihat bergambar bersama Pengasas Rumah Bonda itu ketika menghadiri Tayangan Filem Eva, baru-baru ini.

Foto yang tular itu telah mendapat reaksi dari pelbagai pihak termasuklah pengacara terkenal, Iesya Toh serta isteri kepada Tunku Mahkota Johor (TMJ) Tunku Ismail Sultan Ibrahim iaitu Che’ Puan Khaleeda Bustamam yang turut memberikan reaksi mereka berhubung foto yang tular itu.

Che’ Puan Khaleeda, menerusi hantaran di Insta Stories, meluahkan rasa berang terhadap pihak terlibat, malah menitipkan harapan agar para hakim dapat ‘kepalsuan’ mereka.

“I detest them to the core. I hope the judge can see through their fakery!.”-Tulis Che’ Puan Khaleeda

Dalam pada itu, pengacara terkenal, Iesya Toh menerusi hantaran di Instagram turut mempersoalkan tindakan para peguam Siti Bainun yang dilaporkan telah menarik diri serta

“Semoga pihak hakim nampak WAYANG ini. Clash date? Bukan ke pihak mahkamah dah bagi date awal-awal?

Takpe Bella, Allah ada sayang! Rakyat Malaysia sekali pun tak pernah lupa doakan Bella 🤲🏻😭.”-Tulis Iesya

Semoga berlaku keadilan buat Bella. #justiceforbella.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Isu Tarik Diri, Dres Peguam Hafidzah Ketika Tayangan Filem Pula Jadi Pertikaian Netizen?

Nama peguam Nurul Hafidzah Hassan sebelum ini menjadi bualan ramai selepas menjawab persoalan netizen mengenai sebabnya menarik diri daripada mewakili Pengasas Rumah Bonda, Siti Bainun atas pertuduhan mengabai dan menganiaya seorang remaja perempuan, Bella.

Terkini, peguam ini sekali lagi menjadi bualan netizen selepas memuatnaik fotonya yang mengenakan dres putih rekaan Jimmy Couture ketika menghadiri Gala Movie Premiere bagi filem Eva di DADI Cinema, Pavilion, Kuala Lumpur, baru-baru ini.

“Gala Movie Premiere Filem Eva semalam. Movie ni best sangat. Will post the review later lepas mediasi settle pagi ni 😁.”-Tulis Hafidzah

A post shared by Peguam | Lawyer | (@hafidzahhassan)

Meninjau ke ruangan komen, rata-rata netizen meninggalkan pelbagai reaksi mereka, malah ada yang menyifatkan dres yang digayakan oleh Hafidzah tidak bersesuaian dengan imejnya yang bertudung.

“Maaf kak, tak shariah compliance. Wear it with pride or leave it.”

“Cantik tapi tak sesuai imej bertudung. Segala bentuk nampak.”

“Biar betik..Ramping sungguh macam ikan duyung 🤔🤗👍.”

“Cantiknya 😍😍😍😍. Awak tak sesuai jadi lawyer, awak sesuai jadi model 😂.”

Biarpun mendapat kritikan oleh segelintir netizen, peguam ini tetap mendapat pujian oleh peminat yang memuji penampilan serta tubuh badannya yang langsing seperti model.


[VIDEO] Mengaku ‘Single’, Mas Khan Sudah Berpisah Dengan Diana Nasimuddin?

Pelakon, Mas Hidzir Khan bin Mas Fadzillah Khan atau lebih dikenali sebagai Mas Khan ada berkongsikan satu ‘posting’ di media sosial mengenai dirinya yang mahu ‘move on’ dan mencari kebahagiaan untuk dirinya.

Menerusi video yang dikongsikan di TikTok, Mas Khan dilihat hadir ke pejabatnya setelah lebih dari seminggu melalui proses ‘healing’.

“I think around one week and half tak datang office. Now baru i betul-betul ready nak datang office, sebab i memang dalam proses ‘healing’. Sometimes i’m okay, sometimes i’m not okay.

To be honest, aku tak tahu kenapa aku down, i share with my mom. Tapi aku happy sebab ada kawan-kawan aku yang call aku, seminggu lebih ni ada yang call tanya. Diorang risau ‘apasal Mas tak keluar lama ni’.

Finding myself has become so hard for me these days. Because I don’t know where to look for myself. Being lost is one thing but not being found. Not even by my own self is a thought that keeps me awake all night when everyone else around me is long asleep. I feel helpless because I don’t even know what to say to myself when I go look for it. How should I call myself back, how to convince myself to return to me. Those words that have the power to bring my lost self back to me are written in a language that’s foreign to me. No matter how hard I try or for how long, lam just unable to understand those words and decipher there meaning. And hence each day I loose the hope of ever being able to find myself again. “Allahuma Yassir wala tu’assir”

Tambahnya lagi, pelakon ini juga menyatakan bahawa sudah tiba untuk dirinya ‘move on’ dan mencari kebahagiaannya sendiri. Mas Khan turut membuat pengakuan mengenai status terkininya dan tidak bersedia untuk menjalin sebarang hubungan.

“Saya rasa sudah tiba masanya untuk saya move on dan mencari kebahagiaan saya sendiri.To be honest with you guys,  I’m single.

Even i keluar dengan perempuan tu, perempuan ni, but it’s nothing. It’s all my friends. Saya tidak bersedia untuk menjalin sebarang hubungan.”-Jelas Mas Khan

Terdahulu, Mas Khan pernah menjawab soalan netizen mengenai hubungannya bersama usahawan, Diana Nasimuddin sewaktu berkongsi pautan Ask Me A Question, yang bertanyakan bilakah mereka akan mendirikan rumah tangga setelah mengikat tali pertunangan pada November 2021.

Jawab Mas Khan, dia memberitahu bahawa dia pasti akan mendirikan rumah tangga pada tahun 2023 dan menitipkan harapan agar tahun ini akan menjadi tahunnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Video Promosi Bisnes, Ada Yang Samakan Zarina Zainuddin Seperti Siti Nurhaliza?

Pelakon, dan usahawan, Zarina Zainuddin mencuri perhatian peminat selepas berkongsi video di Instagram.

Menerusi video yang dimuatnaik di Instagram, Zarina dilihat mempromosikan bisnes pulut kuningnya yang dijual di sebuah pusat beli belah di Singapura, baru-baru ini.

A post shared by Zarina Zainuddin (@zarinazainuddin_)

Walaubagaimanapun, video yang dikongsi oleh Zarina telah menimbulkan pelbagai reaksi netizen yang mempersoalkan paras rupa Zarina yang didakwa sudah berbeza berbanding dengan sebelumnya, malah ada yang menyamakan wajah pelakon dan usahawan ini seperti penyanyi terkenal Malaysia, Datuk Seri Siti Nurhaliza.

“Beza sangat mukanya. Apapun hanya dia saja yang tahu kebenarannya..”

“Kenapa nampak pelik muka Zarina. Dulu lagi cantik.”

“Masih bengkak muka Puan. Harap sinus makin berkurang. Saya pun sama, dengan sinus ni menyapu sampah pun bersin berkali-kali.”

“Assalam, sekarang Zarina pipi dah naik, hidung dah mancung, tak baik tau ciptaan Tuhan.”

“Muka makin cantik, gebu tapi nampak lain sangat.”

Zarina Zainuddin sebelum ini pernah menceritakan bahawa dia terpaksa menjalani pembedahan hidung atas alasan perubatan disebabkan masalah sinus dan migrain yang teruk. Jelas Zarina, dia telah berjumpa dengan doktor dan menjalani pembedahan untuk membuang bendalir di hidungnya itu.


“Lompat Macam Menggelupor” – DJ Lin Terlantar Di Wad, Ikan Puyu Pula Jadi Aneh?

Penyampai radio Suria FM, DJ Lin yang menyepi seketika dari corong radio memuatnaik satu hantaran di Instagram bagi berkongsi keadaan dirinya yang terkini.

Dalam muatnaik terkini penyampai radio Suria FM ini, menunjukan bahawa DJ Lin terlantar di sebuah hospital. Gambar yang dikongsikan di Instagram, menunjukan tangan DJ Lin yang di infus sambil berbaring di katil wad mencuri perhatian warganet.

Melihat kapsyen ringkas yang ditulis DJ Lin pada muatnaik tersebut, penyampai radio ini meminta agar orang ramai dapat mendoakan kesembuhan buat dirinya.

“Ramai tanya #djlin hilang ke mana? Napa dah beberapa hari ni tak #onair #suriacinta @suriamalaysia Doakan kesembuhan #djlin ya” tulisnya

Muatnaik yang dikongsikan mendapat perhatian ramai terutama dikalangan rakan artis, kenalan rapat dan juga netizen. Meninjau diruangan komen, rata-rata ramai yang menitipkan doa serta kata-kata semangat buat DJ Lin.

“Semoga deras sembuh kak. Dan dikembalikan kesihatannya seperti sedia kala” – @ajakshiro

“Allahu, kak lin. Get well soon! Have a good rest!”

“Semoga di beri kesembuhan kak lin” doa mereka

“Semoga cepat sembuh dj lin” titip mereka

Menjengah pula ke Insta Story DJ Lin, penyampai radio ini berkongsi kejadian aneh yang berlaku di kediamannya sepanjang dirinya dimasukkan ke wad.

“Kita kat hospital tapi 3 ekor ikan puyu yang Lin bela kat rumah tu melompat lompat macam menggelupor/menggelitik sampai basah lantai siap kena mop.

Bukan sekali jadi tapi dah 3 kali sepanjang #djlin kat wad. Apa petandanya tu ek? Risau juga hati ni” coretnya

Muria MY mendoakan agar kesihatan DJ Lin kembali pulih seperti sedia kala dan dilindungi Allah S.W.T.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Spot Glamping Yang Best Di Malaysia Yang Patut Kamu Pergi (Versi 2023)

Rasa macam sudah lama tak hirup udara yang segar atau sertai pengembaraan yang dekat dengan alam semula jadi?

Kita dikatakan kira bertuah kerana tinggal di Malaysia; kerana negara ini kaya dengan landskap semula jadi dan keindahan tropika yang menunggu masa untuk kamu teroka.

Sekiranya kamu bersedia untuk sebuah pengambaran yang menarik dan unik; apa kata jom sama-sama dirikan khemah bermalam di bawah bintang dan bulan di spot glamping terbaik ini…

Jarak perjalanan hanya 2 jam dari Kuala Lumpur, kamu pasti teruja bila ke Taman Glamping Gopeng, Perak. Sangat santai, sesuai untuk berkumpul dengan rakan, keluarga atau pasangan. Walaupun nampak simple, tapi tapak perkhemahan ini mampu memberikan keselesaan pada kamu.

Yang bestnya, kamu boleh ke Ipoh dalam jangka masa 30 minit pemanduan saja. Jangan lupa makan nasi ayam atau taufufah yang popular okay?

Kalau nak jauh sikit, kamu boleh glamping di Sea Horizon Resort yang terletak di Johor. Dekat sini yang bestnya adalah tapak glamping dibina di atas tebing yang menghadap ke Laut China Selatan. Sambil berehat, bolehlah tenangkan fikiran dengan laut biru yang terbentang luas.

Berlatar belakangkan Sungai Lui dan Gunung Hitam, Alpine Camp tawarkan lima khemah glamping yang setiap satunya boleh muatkan hingga 4 orang. Spot glamping ini juga tawarkan surau dan dewan makan.

Tapak glamping dan perkhemahan yang disusun dalam dusun buah-buahan ini membolehkan kamu menikmati air terjun dan kolam buatan. Ada juga pelbagai aktiviti yang menawarkan pengalaman menarik untuk kamu cuba!

Terletak di kaki bukit Janda Baik, Pahang, tapak glamping ini dihiasi dengan khemah gaya safari dan ada juga vila tau. Menariknya tapak glamping ini dipenuhi dengan beranda yang luas, perabot, teepees, hammock dan kolam renan yang luas.

Aktiviti di sini yang boleh kamu cuba adalah memerhati burung, melihat bintang, menternak alam semula jadi, berenang, berkelah dan banyak lagi.

Hanya di Kuala Kubu Bharu, spot glamping The Sticks ini adalah resort hutan mesra alam. Nak sampai ke resort, kamu perlu daki denai hutan selama 10 minit dan menyeberangi jambatan gantung.

Bila di sini, jangan lepaskan peluang untuk penuhkan masa kamu dengan aktiviti lasak seperti redah hutan, berakit, paragliding dan berenang.

Jauh merentas laut, Umea Glam Kundasang adalah tempat glamping yang dikelilingi oleh pemandangan lembah, pokok dan gunung di Sabah. 4 unit khemah kubah dipenuhi dengan perabot, lantai papan kayu, kerusi dan katil. Paling best, selak tirai untuk lihat pemandangan yang sangat cantik!

Nak feeling bangun di luar negara dengan kabus memenuhi pemandangan, kamu boleh alaminya di Glamz@Genting saja tau! Tempah penginapan di khemah berbentuk loceng atau kubah yang dilengkapi dengan jakuzi peribadi, sesuai sangatlah kalau nak berendam di bawah langit malam.


Wah! Wajah Bunga Pula Hiasi ‘Billboard’ New York Times Square

Nampaknya tahun baru kali ini penuh dengan aura positif, bila mana Warner Music Malaysia memuatnaik gambar dan video papan iklan digital (billboard) terkenal di New York Times Square di Instagram baru-baru ini.

Warner Music Malaysia berkongsi gambar penyanyi dan rapper muda tanah air, Bunga, yang menghiasi papan iklan digital gergasi New York Times Square tersebut dengan menulis ucapan tahniah diruangan kapsyen hantaran.

“Giliran @bungaisme di billboard New York Times Square! Woohoo we are proud of you! Memang ayu bak nama dia je kat billboard tu” coretnya

Melihat muatnaik yang dikongsikan Warner Music Malaysia di Instagram itu, Bunga atau pemilik nama sebenar Noor Ayu Fatini ini menitipkan ucapan syukur diruangan komen bagi menggambarkan rasa gembira. Bunga merupakan antara pemuzik tanah air yang diiktiraf dalam kempen Equal oleh Spotify.

Hantaran yang dikongsikan Warner Music Malaysia ini juga menarik perhatian warganet, dan selebriti seperti Erul Samah. Rata-rata mereka menitipkan ucapan tahniah dan emoji hati dan api sebagai tanda mengagumi penyanyi rap ini diruangan komen.

Bakat Bunga dalam industri muzik tidak dapat disangkal lagi, setiap lagu yang dinyanyikan mampu menarik halwa telinga pendengar. Melihat buah tangan Bunga yang terkini, penyanyi ini tampil dengan lagu baru yang berjudul Buai memang tidak mengecewakan sesiapa yang mendengarnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Kafe Mesra Haiwan Di KL & PJ Yang Boleh Kamu Bawa Si ‘Bulus’ Bersama!

Sudah bersiap cantik di depan cermin untuk berjumpa dengan orang di kafe, tapi ada si bulus yang menghalang kamu daripada keluar rumah?

Rasanya ramai yang tak sampai hati nak tinggalkan haiwan peliharaan bersendirian di rumah; dan kalau boleh nak bawa sekali ke kafe. Tapi tak banyak kafe yang membolehkan kita bawa haiwan bersama masuk, betul tak?

Jangan runsing… Sekarang ini sudah ada beberapa kafe yang mesra haiwan tau. Sambil-sambil kamu makan dan bersembang dengan rakan, si bulus kamu boleh bergaul dengan haiwan-haiwan yang lain juga.

Kali ini Miss Murai senaraikan beberapa kafe mesra haiwan; sekitar Kuala Lumpur (KL) dan Petaling Jaya (PJ) yang boleh kamu bawa si bulus bersama!

Bar kopi terletak di atas bumbung di Chow Kit ini membolehkan kamu menikmati makanan sambil melihat pemandangan yang indah. Jangan lupa untuk cuba pasta, sandwich atau secawan kopi yang disediakan oleh staf profesional.

A post shared by Rooftop Coffee BAR (@basecamp_kl)

Salah satu kafe mesra haiwan yang popular, kafe Bean Brothers bukan saja beri peluang untuk kamu nikmati kopi, tetapi si bulus juga. Pesan ‘Puppycino’ iaitu whipping cream yang hiasi dengan topping yang sihat!

A post shared by BEAN BROTHERS (@beanbrothers.my)

Perlukan kafe yang tenang untuk kamu dan si bulus? DIVA syorkan untuk kamu kunjungi kafe Clawset; sambil makan si bulus dapat ‘berkawan’ dengan kawan berbulu yang lain.

A post shared by Clawset Pet Cafe (@clawsetpetcafe)

Walaupun kafe ini mesra haiwan, kamu tak boleh membawa Huskiss atau haiwan peliharaan lain apabila kunjungi kafe; ini kerana ia mempunyai Huskiss sendiri yang boleh kamu lawati dan bermain.

Kafe yang terletak di Cheras ini membenarkan kamu membawa haiwan peliharaan sendiri tetapi kamu perlu pastikan mereka ‘diikat’ setiap masa. Selain itu, kamu juga berpeluang untuk bermain dengan beberapa ekor kucing yang dibela oleh pemilik kafe ini dan menggunakan barang permainan kucing dalam ruangan kedai.

A post shared by Poppy Kat ✧ Coffee (Cart & Catering) • Croffle • Cats (@poppykatcafe)

Lepas ini jangan tinggalkan si bulus kamu di rumah ye bila ke kafe…


“Cantik Tapi Mampu Milik” – Rozita Che Wan Dipuji Jual Tudung Harga B4O

Pelakon dan usahawan jelita, Rozita Che Wan tampil memperkenalkan keluaran tudung bawal bertatahkan mutiara di media sosial menarik perhatian kaum hawa.

Rozita atau lebih mesra dikenali sebagai Che Ta, memperkenalkan keluaran tudung bawal terbarunya dalam sebuah video yang dimuatnaik di akaun TikTok nya.

Dalam rakaman video tersebut, Rozita menjelaskan bahawa tudung bertatahkan mutiara yang digayakannya itu dijual dengan harga mampu milik sebanyak RM25 sehelai.

bawal che ta dah landing uolssssss . #bawalcheta #muriara #cheta #rcw #rcwscarves #fyp

♬ original sound – ROZITA CHE WAN – ROZITA CHE WAN

Melihat muatnaik tersebut, kaum hawa membanjiri ruangan komen hantaran Rozita dan memuji selebriti ini menjual produk dengan harga yang berpatutan serta kena dengan citarasa wanita.

“Lawa tudung. Harga B40 tapi lawa sangat”

“MasyaAllah, love cik ta cantik tapi mampu milik”

“Wow murah, cantik pula tu. Terima kasih Che Ta jual harga marhaen dapat lah beli untuk beraya”

“Che Ta bagus tau, dia kalau jual mampu untuk rakyat”

“Barang-barang cik ta semua mampu milik”

“Cantik sangat Che Ta simple macam ni” puji mereka

“Bagus Che Ta ni. Dia jual barang dia semua yang orang mampu beli. Cantik pula tu”

“Menjual sambil bersedekah, terbaik Che Ta berkongsi rezeki”

“Cantik macam mana nak beli” komen mereka

Lawa-lawa tudung yang Rozita keluarkan, apatah lagi harga pun mampu milik patutlah ramai yang berkenan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Mai Lagi” – Fikry Ibrahim Solat Jumaat Di Thailand Undang Respon Lucu Netizen!

Pelakon, Fikry Ibrahim sering memuatnaik video-video suntingan yang menarik di media sosialnya terutama di TikTok. Salah satu video yang dimuatnaik pelakon ini mencuri perhatian ramai dan mengundang pelbagai respon serta reaksi lucu warganet.

Melihat hantaran yang dimuatnaik Fikry, pelakon ini menyunting video memaparkan dirinya seolah-olah mendengar khubah solat jumaat di Narathiwat, Thailand sambil mempamerkan reaksi wajah seperti memahami khubah yang di ucap dalam bahasa siam itu.

♬ original sound – afikryaibrahim – afikryaibrahim

Melihat muatnaik yang dikongsikan Fikry, rata-rata warganet memberi komen lucu dan menghiburkan apatah lagi ini bukan pertama kali pelakon tersebut menyunting video seperti itu.

“Merata aih hang pi sembahyang jumaat no”

“Memang tiap-tiap minggu sembahyang jumaat, lain-lain negara ka?”

“Dah dua jumaat eh, jumaat tempat lain-lain” komen mereka

“Weh, balik-balik. Hang buat apa jauh-jauh tang ni”

“Hari tu dekat India, ni dah terbang ke Siam lak”

“Muka tu penuh pemahaman” komen mereka lagi

Melihat telah dua video suntingan seperti ini dimuatnaik oleh pelakon ini, rata-rata ramai warganet menyoal negara mana pilihan Fikry untuk solat jumaat pada minggu akan datang.

“Agak-agak minggu depan solat jumaat dekat mana pula eh bang”

“Tak sabar nak tunggu jumaat depan negara mana pula lah hang pi”

“Bagus eh tiap minggu solat jumaat lain-lain negara”

“Hahaha jauh noh solat jumaat” komen mereka lagi

Jauh betul Fikry Ibrahim dengar khutbah solat jumaat ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dirgantara” Bakal Jadi Duet Terakhir Anak-Anak Sidek?

Selepas hits dengan lagu duet ‘Cinta Sejati’ yang meraih lebih 10 juta tontonan muzik dan lirik video di Youtube dan platform penstriman muzik seperti Spotify, Joox, Apple Music, Deezer, Amazon Music dan lain-lain, pasangan adik beradik, Aiman Sidek dan Alin Sidek tampil dengan single terbaru.

Mereka tampil dengan lagu yang bertajuk ‘Dirgantara’ bersempena dengan sambutan Hari Tahun Baru, 1 Januari 2023 yang lalu.

‘Dirgantara’ diciptakan sepenuhnya penyanyi dan komposer, Aiman Sidek yang mula menapak dalam industri dengan lagu yang pernah popular, Cinta Terakhir lebih sedekad lalu.

Diterbitkan oleh 4U Entertainment, buah tangan ‘Dirgantara’ ditunggu-tunggu oleh peminat ‘Cinta Sejati’ sebagai sebuah sekuel kepada penceritaan lagu duet yang telah menambat hati peminat muzik tanah air dengan lirik yang mempunyai maksud-maksud yang tersirat.

Walaubagaimanapun, penyanyi yang mula dikenali dengan penampilan sulung ‘Cinta Sejati’, Alin Sidek berkemungkinan menjadikan lagu ‘Dirgantara’ sebagai penutup karier nyanyiannya untuk memberikan tumpuan kepada keluarga dan kerjaya di sebuah syarikat perbankan.

Menurut Alin, dia sangat bersyukur dengan penerimaan peminat terhadap hasil karya abangnya itu. Dan lagu’Dirgantara’ adalah lagu yang dipilih untuk peminat-peminat mereka.

Sejak dilancarkan, lirik video ‘Dirgantara’ telah berjaya meraih lebih 100,000 tontonan di Youtube di mana rata- rata pendengar memberikan maklumbalas positif terhadap lagu yang dikatakan mempunyai kata-kata puitis dengan melodi yang dekat di hati semua.


Wow! Sambutan Tahun Baharu Cina Lebih Meriah Di RTM

Meriahkan sambutan Tahun Baharu Cina dengan empat program khas disediakan Radio Televisyen Malaysia (RTM) menerusi saluran TV2, Dunia Ria.

Menemui penonton tiga hari berturut-turut, tayangan filem dan telemovie khas ini disiarkan mulai 20 hingga 22 Januari 2023.

Ikuti kisah seorang pemuda bernama Yeong-gi yang telah menggelapkan duit ketuanya dan menggunakannya duit tersebut untuk melabur saham, malangnya saham tersebut gagal.

Filem dengan tajuk “Man Of Men” lakonan Cho Jin‑woong, Kim Sa‑rang, Sol Kyung‑gu dan Jin Seon‑kyu ini menemui penonton pada 21 Januari ini, pukul 10.30 malam.

Telemovie khas bertajuk “When Will You Get Married” disiarkan pada 22 Januari ini, pukul 1.00 tengah hari tidak kurang menariknya.

Dalam telemovie ini membawakan cerita sebagai seorang wanita berkerjaya, Jia Jia tidak pernah memikirkan untuk berkahwin dengan teman lelakinya, Roy dan mereka telah berpisah.

Melengkapkan program khas sempena Tahun Baharu Cina ini tayangan telemovie kekeluargaan bertajuk “The Siblings” pada 22 Januari ini, pukul 10.30 malam.

Ikuti plot kisah persaingan dua beradik sejak kecil yang membawa ke dewasa dari semua segi. Han dan Hong asalnya adik-beradik yang rapat, namun keadaannya berubah apabila pada zaman belajar di kolej, Hong ternampak Han memberikan patung kepada wanita idamannya.

Bagi anda yang terlepas untuk menonton rancangan di TV2, anda berpeluang menontonnya menerusi RTM Klik (rtmklik.rtm.gov.my).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.